
»Nikola Tesla bio je ne samo veliki 
naučenjak, nego i veliki rodoljub, volio 
je svoju zemlju i svoj narod i to ova- 
kovu kakvu mi stvaramo ... Mi mu 
se odužujemo za njegov rad za dobro 
čovječanstva za ljubav prema svojoj 
zemlji.« 

Tito, 19. ožujka 1944. 


(prigodom imenovanja šeste ličke proleterske divi¬ 
zije imenom Nikole Tesle) 


Nikoli Tesli, jednom od najvećih umova 
i dobročinitelja čovječanstva, u povodu 
proslave 120. obljetnice rođenja ovu knjigu 
posvjećuje 

IZDAVAČ 




Neobičan je čovjek bio Nikola Tesla. Upravo nesvakidašnji 
i jedinstven. Nije ni čudo kad se zna da je bio jedan od 
najvećih umova koji se do sada pojavio među našim na¬ 
rodima — veliki pronalazač i izumitelj, s gotovo tisuću izuma 


iz područja ELEKTROTEHNIKE. Tesla je bio toliko osebu¬ 
jan čovjek da ga ni vlastiti otac nije posve shvaćao, iako 
je njegov otac, koliko znamo, bio za ono vrijeme čovjek 
široke kulture i napredan. Neshvaćanje sredina u koje je 
Tesla u životu dolazio, bilo za vrijeme njegovih studija, bilo 
kasnije u Americi, također je poznato. Dolazio je u kontakt 
s drugim ljudima, ali je najradije, bolje rečeno kad je ra¬ 
dio, bio sam. Sam je i umro i nitko se nije našao da mu 
u posljednjim trenucima života pruži čašu vode. No do pos¬ 
ljednjeg trena je radio. To svjedoči njegova bilježnica, na¬ 
đena na noćnom ormariću nakon smrti, s naslovom — Po¬ 
sljednja izračunavanja. Međutim, koliko god Tesla neobičan 
bio, bio je veliki čovjek, veliki dobročinitelj čovječanstva. 
Upravo to želimo prikazati u ovoj knjizi. Neka se zna! Baš 
tim riječima — »Neka se znade da sam ja...« — Tesla 
je najavljivao pojedine svoje izume kad ih je prijavljivao, 
ili — kako se to stručno kaže — patentirao. 



Porijeklo i obitelj 


Nikola Tesla je rođen 10. srpnja 1856. u Smiljanu, 1 neda¬ 
leko od Gospića u Lici. Bio je četvrto od petero djece MI¬ 
LUTINA TESLE i DUKE, rođene Mandić. Prvo troje djece, 
MILKA, DANE i ANGELINA, rođeno je u Senju, gdje je 
otac službovao u to vrijeme, a NIKOLA i MARICA u Smilja¬ 
nu. S dvanaest godina jedini Teslin brat, DANE, umro je, 
ozlijeđen udarcem konjskog kopita. Nikola Tesla nikad nije 
mogao prežaliti preranu bratovu smrt jer ga je neobično vo¬ 
lio. Starijega brata smatrao je svojim uzorom. Cesto je go¬ 
vorio kako je Dane bio mnogo sposobniji od njega. 

Teslini su roditelji po narodnosti bili Srbi. U Lici su u 
njihovo vrijeme, kao i danas, Srbi i Hrvati živjeli zajedno 
u najboljoj slozi. I sam je Tesla kasnije u životu isticao svoju 
srpsku nacionalnu pripadnost, a Hrvatsku, u kojoj je rođen, 
smatrao je svojom domovinom. (U to je vrijeme Hrvatska 
bila u sklopu Austrijske Monarhije.) 

‘Porijeklo Tesline obitelji nije dovoljno ispitano. Teslini po¬ 
tječu iz ličkoga mjesta RADUČA i ranije su se preživali DRA- 


1) Smiljan je selo 7 km sjeverozapadno od Gospića. Mjesto je bilo naseljeno- 
oko tisuću godina prije naše ere. U brojnim tumulima nađeni su nalazi 
Japoda. Prije dolaska Turaka Smiljan je imao dosta stanovnika, koji su se 
nakon Krbavske bitke 1493. povukli u primorske i zapadne krajeve. Nakon 
protjerivanja Turaka iz Like 1689. mjesto naseljavaju Bunjevci i Primorci. U 
vrijeme Vojne krajine u Smiljanu je bilo sjedište 11. pukovnije i krajiškog, 
kapetana. 

Selo je dobilo ime prema tvrđavi na brdu Vekavac. Na brdu Krčmar su 
ostaci kule vjerojatno iz srednjega vijeka. Smiljan je rodno mjesto krajiškog 
vojvode Jurline Tomljenovića, vođe bune ličkih krajišnika protiv austrijske 
tiranije 1728. (Smiljanska buna). 

Vrijeme izgradnje kuće u kojoj se Tesla u Smiljanu rodio nije točno 
utvrđeno. Pravoslavna crkva podignuta je 1765, prema predaji na temeljima 
crkve iz predturskog vremena. Teslina kuća i pravoslavna crkva u Smiljanu 
spaljene su u drugom svjetskom ratu. Kuća je obnovljena 1956. i zajedno s 
crkvom proglašena spomenikom kulture. U kući je danas Memorijalni muzej 
Nikole Tesle. 

GINIĆ. Prema Stjepanu Pavičiću 2 Draginići su u Liku doselili 
iz Ledenica kraj Novog Vinodolskog, gdje su bili uskoci. 
Spominju se 1618. godine. Obitelj Tesla nije u Lici posto¬ 
jala pod tim prezimenom. »Tesla« je najprije bio nadimak 
za nekoga od Draginića i s vremenom je nadimak postao 
— prezime. Nadimak je, po svemu sudeći, nastao zato što je 
jedan od Teslinih predaka imao jako istaknute zube, poput 
»tesle«, jedne vrste oruđa za dubenje drveta (npr. korita i 
slično). Majka Teslina oca Milutina bila je iz obitelji KA- 
LINIĆ. 

Teslina se majka kao djevojka preživala MANDIĆ i bila 
je iz GRAČACA. Po njezinoj majci (baki Nikole Tesle) obi¬ 
telj vuče lozu od poznate ličke obitelji BUDISAVLJEVIĆ. 
Budisavljevići se početkom 16. stoljeća spominju u selu Vas- 
ci, a 1611. u mjestu Brlogu 3 . 

Teslin djed po ocu bio je vojnik u Napoleonovoj vojsci 
kad je Lika u razdoblju 1808—1814. bila uključena u Napo- 
leonove Ilirske provincije. Čak je i Teslin otac Milutin naj¬ 
prije krenuo u vojnike, ali se kasnije predomislio i postao 
pravoslavni svećenik. Svećenički stalež u spomenutim obi¬ 
teljima bio je tradicionalan, tako da je to zvanje prelazilo 
s oca na sina. Tesline sestre bile su udane za svećenike. 
I Milutin Tesla želio je da mu sin Nikola bude svećenik, 
no ovaj to nikako nije htio. Od najmlađih dana zavolio je 
elektricitet i samo je htio biti — inženjer. 

Svoj pronalazački dar Nikola Tesla je na neki način na¬ 
slijedio od roditelja. 

Za svog oca sam Tesla kaže u svojoj AUTOBIOGRAFIJI 4 
da je bio vrlo naobražen čovjek, istinski životni filozof, pje- 


2) Pavičić S., Seobe i naselja u Lici, Zbornik za narodni život i običaje 
Južnih Slavena, knjiga 41, Zagreb 1962. 

3) » Pleme Budisavljevića u Gornjoj krajini«, za svoje plemenjake napisao 
Leko, štampano kao rukopis, u Novom Sadu 1890, štamparija A. Pajevića, 
str. 24: 

»Oko hiljade i šeste stotine 
osamdeset devete godine 
Kad su Turci izćerati bili 
iz Krbave i Udbine grada 
onda Toši i Maleš doseli 
iz pod Uma u naše Pećane 
treći brat im ostade pod Umom 
u Brlogu, praotac rođaka.« 

Iz plemena Budisavljevića bilo je više poznatih ličnosti: književnik Bude 
Budisavljević (1843—1919) i drugi. Od Budisavljevića iz Brloga potječe druga¬ 
rica Jovanka Broz, supruga predsjednika SFRJ Josipa Broza Tita. 

4) Svoju Autobiograjiju Tesla je napisao do 1919. godine i objavio je na 
engleskom. Najavljeno je da ove godine »školska knjiga« iz Zagreba objav¬ 
ljuje njezin prijevod, koji je priredio Vanja Aljinović. 


snik i pisac 5 : »Posjedovao je zapanjujuće pamćenje i često 
recitirao ogromne tekstove na nekoliko jezika. U šali je često 
govorio kako može rekonstruirati neke klasike ukoliko se 
njihova djela izgube. Njegov stil pisanja je oduševljavao. 
Pisao je kratke rečenice, pune dosjetki i satire.« Otac je 
Tesli zadavao vrlo korisne zadatke: »mnoštvo zadataka, kao 
što je pogađanje tuđih misli, otkrivanje nedostataka nekog 
lika ili izraza, ponavljanje dugih rečenica ili računanje na¬ 
pamet. To je bilo radi jačanja pamćenja i uma, napose radi 
razvijanja kritičnosti mišljenja.« 

Teslina je majka — kako on piše — bila »prvorazredni 
izumitelj i dobila bi bila, vjerujem, velika priznanja, da 
toliko nije bila udaljena od modernoga načina života i po¬ 
voljnih prilika. Ona je izumila i izrađivala razne vrste oru¬ 
đa, crtala i koncem, koji je sama isplela, vezla najljepše 
šare. Sijala je sjemenje, uzgajala biljke i prela. Odjeća koju 
smo nosili bila je djelo njezinih ruku.« Duka je znala na¬ 
pamet cijele narodne pjesme, dijelove iz »Gorskoga vijen¬ 
ca«, itd. Za nju jedni pišu da je bila nepismena, ali to 
nije sasvim uvjerljivo. Jer, svoju je darovitost naslijedila od 
svog oca, koji je, kao i njegov otac, knjige u kožu uvezi¬ 
vao (neke su čak i sačuvane!) i zlatnim slovima ukrasivao. 6 
»Znao je — kako piše prvi Teslin životopisac Bude Budisav¬ 
ljević 1898 7 — kola okivati i ure popravljati, šiti, krojiti, 

zidati, stolariti itd_« A uz to bio je i svećenik. Treba imati 

na umu da su u ono doba napredni svećenici u Lici bili i 
narodni prosvjetitelji. Nastava u školama bila je na njemač¬ 
kom, a oni su željeli nastavu na narodnom jeziku. Kako takvi 
roditelji ne bi svoju djecu barem naučili čitati i pisati?! 


5) »Otac srpskog Edisona Milutin Tesla«, napis nepotpisanog autora u 
kalendaru »Srbobran« za 1895. Milutin Tesla je pisao u novinama i objavljivao 
pjesme pod pseudonimom » Rodoljub Pravičić «. U »Letopisu Matice Srpske« 
1929. Vaso Spajić je objavio: » Milutin Tesla dopisnik Srpskog Dnevnika «. Ove 
podatke donosi Rakić M., » Nikola Tesla veliki sin naše otadžbine«, u Ves- 
niku«, organu Saveza Udruženja pravoslavnog sveštenstva FNR Jugoslavije, 
godine IV, Beograd 1. marta 1952, br. 68 i 69. Rakić piše da je Tesla imao 
pet godina kad mu je umro dvanaestogodišnji brat Dane. Prema tome, neos¬ 
novano je pisanje onih koji misle da je Danina smrt bila razlog preseljenja 
Tesline obitelji iz Smiljana u Gospić. 

6) Radeka M., » Teslin djed — znameniti knjigovezac« , u »Vesniku«, organu 
Sav. Uđr. pravosl. svešt. FNRJ, god. V, Beograd 15. februara 1953, br. 91 i 92. 
Radeka piše: »U Lici sam našao 77 knjiga s uvezom od ruke Mandića; saču¬ 
vanih danas 81 U Dalmaciji ih ima 24.« 

7) Rukopis Tesline biografije nalazi se u Arhivu Hrvatske u Zagrebu (MSC 
434, format 21 X 32 cm), pisan latinicom na 22 stranice (samo na desnoj 
polovici). Cjelokupni tekst u originalnom obliku objavio sam u zagrebačkom 
»Vjesniku«, 20. ožujka 1976. str. 13, u okviru svoga feljtona: » Tesla — vizionar, 
rodoljub, čovjek « (19 nastavaka, od 16. ožujka do 3. travnja 1976). 

Za atmosferu u kojoj je Tesla odrastao vrlo je važna činje¬ 
nica da je njegov otac posjedovao bogatu knjižnicu 8 . Tu su 
bila djela njemačkih pjesnika GOETHEA i SCHILLERA, iz¬ 
danje pjesama VUKA KARADŽIĆA, neke francuske knjige pa 
čak i jedna knjiga njemačkih protestantskih propovjedi. Sma¬ 
tra se da je Teslin otac u svojoj biblioteci imao i poznatu 
enciklopediju francuskih enciklopedista Diderota i D’Alem- 
berta. To je i moguće jer je Milutin bio pristaša našeg po¬ 
znatog prosvjetitelja Dositeja Obradovića koji je u našim 
krajevima, naročito među pravoslavnim življem, širio pro¬ 
svjetiteljske ideje. 

Teslino porijeklo iz svećeničke obitelji kao i važnost knjiž¬ 
nice njegova oca dobivaju posebno značenje kad se zna što 
je bilo s Likom u to vrijeme. Nalazila se u sastavu aus¬ 
trijske Vojne krajine, što je osnovana još u 16. stoljeću kao 
obrambeni bedem protiv turskih najezdi. U 19. stoljeću sli¬ 
čnih turskih opasnosti više nije bilo jer su Turci u susjed¬ 
noj Bosni i Hercegovini imali prepune ruke posla s ustan- 
cima potlačene raje. A kad su 1878. Bosna i Hercegovina do¬ 
šle pod upravu Austro-Ugarske, prestao je svaki razlog dalj¬ 
njem postojanju Vojne krajine te je ona i dokinuta tri go¬ 
dine kasnije (1881). Osim toga, ne tako davna francuska 
vladavina u Lici, mada kratkotrajna, značila je mnogo. U 
krajeve pod francuskom vlašću snažno su prodrle prosvje¬ 
titeljske ideje među kojima je bila i — osnivanje škola na 
narodnom jeziku. To austrijska vlast, koja se kasnije vra¬ 
tila, nije rado gledala i zato je osnovala vrlo dobro opskrb¬ 
ljenu gimnaziju u Gospiću. 

Velike promjene dešavale su se i u ostalim životnim po¬ 
dručjima. Vojnička služba, koja je dotle bila u najvećoj ci¬ 
jeni u Vojnoj krajini pa i njenom ličkom dijelu, nestajala 
je i Ličani su postali vrlo jeftina radna snaga. Muškarci su 
počeli odlaziti u strane zemlje u kojima je već nastupio val in¬ 
dustrijalizacije. Sama Lika bila je vrlo zaostala. Stradala 
je i od zaraznih bolesti što su se javljale, kako piše Tesla, 
svakih petnaest-dvađeset godina. Jednoj od njih jedva je i 
Tesla izmakao. U takvoj situaciji gotovo jedina napredna 
snaga ostalo je svećenstvo. Skoro jedini prozor u svijet 
i što se u svijetu zbiva, bila je — knjiga. A Tesla je od naj¬ 
ranijih dana ne, obično rečeno, čitao, nego upravo »gutao« 
knjige do kojih bi došao, tako da je njegovu strast za čita¬ 
njem otac morao čak najenergičnije sustezati. 


8) Kod prof. Dane Budisavljević u Zagrebu našao sam neke od tih knjiga 
iz knjižnice Teslina oca. Prof. Budisavljević kaže da je knjige dobila od Save 
Kosanovića, nećaka Nikole Tesle (vidi str. 65). 


Prvi pronalasci 


»Kad bi se na industrijskom svijetu isključili 
i oduzeli rezultati Teslina rada, kotači indus¬ 
trije prestali bi raditi, stali bi tramvaji i 
električni vlakovi gradovi bi potonuli u mrak, 
a tvornice zamrle.« 

B. A. BEHREND, 
američki učenjak 

U svojoj Autobiografiji — koju je u Americi objavio na en¬ 
gleskom — Tesla je obuhvatio razdoblje svoga života do 1919. 
godine. U njoj je opisao i više slučajeva u kojima je došla 
do izražaja njegova pronalazačka sposobnost. 

»Ljudi koje je to zanimalo često su me pitali — piše Tesla 

— kako i kada sam počeo pronalaziti. Na to mogu odgo¬ 
voriti samo po sjećanju. Sjećam se da je moj prvi pokušaj 
bio prilično ambiciozan jer je uključivao i izum sprave i 
pronalaženje metode. Bilo je to ovako. Jedan od mojih dru¬ 
gova dobio je na poklon udicu i štap za pecanje, što je iza¬ 
zvalo veliko uzbuđenje u selu i idućeg jutra smo krenuli 

— u lov na žabe. No ja sam ostao sam i napušten jer sam se 
bio posvadio s tim dječakom. Nikada prije nisam vidio pra¬ 
vu udicu i sebi sam je predstavljao kao nešto prekrasno, ne¬ 
što što posjeduje posebne kvalitete i bio sam očajan što 
ne sudjelujem u svečanosti. Bio sam u stisci i nekako sam 
našao komad željezne žice. Pomoću dva kamena zašiljio sam 
jedan kraj žice, uobličio ga i pričvrstio na jaki konopac. Onda 
sam odrezao jedan prut, skupio nekoliko mamaca i pošao do¬ 
lje na potok gdje je bilo žaba na bacanje. Međutim, nisam 
mogao uloviti nijedne d gotovo sam se obeshrabrio, kad se 
dogodi slijedeće: zanjihao sam praznu udicu pred žabom 
koja je sjedila na panju. Ona se u početku smanjivala i ma¬ 
lo pomalo njezine su se oči izbuljile i zakrvavile, a veličina 
joj se gotovo udvostručila. I žaba naglo zgrabi udicu. Ulo¬ 
vio sam je istoga časa. Istu sam stvar pokušao ponovo i po¬ 
novo se metoda pokazala nepogrešivom. Kad su moji dru- 

govi, koji svojom sjajnom opremom nisu ništa ulovili, došli 
do mene, pozelenjeli su od zavisti. Dugo sam vremena čuvao 
svoju tajnu i uživao u monopolu, dok napokon... nisam 
popustio. Svaki je dječak mogao učiniti što i ja. Slijedećega 

su ljeta uništili sve žabe.« __ 

Drugi svoj dječački izum Tesla je opisao ovako: 

»U svom slijedećem pokušaju čini se da sam radio s prvim 
instinktivnim poticajem koji me kasnije potpuno zaokupio 

_ KAKO PRIPREMITI PRIRODNU ENERGIJU DA SLUZI 

ČOVJEKU. To sam učinio uzevši hruštove koji su u mome 
kraju bili prava pokora i nekad su svojom težinom lomili 
grane na stablima. Grmlje je bilo crno od hruštova. Četiri 
sam hrušta nataknuo na drveni prut u obliku kriza. Prut je 
bio tako uređen da se mogao okretati oko tanke pribadace 
i prenositi pokret na veliki krug i koji je na taj način dobivao 
priličnu 'snagu’. Hruštovi su očito bili uspješni i kad bi jed¬ 
nom počeli nisu prestajali, već su se vrtjeli satima i satima. 

I što je bilo toplije, bolje su se vrtjeli. Sve je išlo dobro 
dok jednoga dana nije došao neki čudan dječak.. Bio . je 
sin umirovljenog austrijskog oficira. Taj je deran jeo žive 
hruštove i u tome toliko uživao kao da su najbolje ostrige. 
Ta odvratnost prekinula je moje napore na ovom obecava- 
jućem polju i otada nikada nisam mogao dodirnuti m hru¬ 
šta ni ikakva drugog kukca.« 

»Nakon toga, mislim, počeo sam rastavljati i sastavljati 
satove svoga djeda. U prijašnjem radu uvijek sam uspije¬ 
vao — priznaje Tesla — ali u ovom zadnjem stalno sam gri¬ 
ješio. Malo nakon toga počeo sam praviti neku vrstu pra- 
skalice koja je imala šuplju cijev, klip i dva čepa od kudje¬ 
lje. Kad bi praskalica trebala opaliti, klip bi se upro o tr¬ 
buh i cijev bi se objema rukama povukla natrag. Zrak iz¬ 
među čepova bi se komprimirao i dobio visoku temperaturu 
i jedan bi od čepova izletio uz glasan prasak. Umijeće je 
bilo pronaći cijev koja je prema kraju bila sve uža.« 

Sve ovo se događalo u Teslinu djetinjstvu u Smiljanu, 
kad je polazio osnovnu školu. 1 Međutim,. Tesla dodaje da je 
još više od toga ostalo iza njega kad je iz Smiljana posao u 
Gospić. Znači da je moralo biti još više njegovih izuma u naj¬ 
ranijem djetinjstvu. Ipak, njegov izum s hruštovima. ostao 
mu je vrlo dobro u sjećanju jer ga je korištenje prirodne 
energije u službi čovjeka kasnije potpuno zaokupilo. To je 
problem koji je uočio još kao pučkoškolsko dijete! 

1) U Smiljanu je tada bila osnovna škola u kojoj se učilo čitanje, pisanje 
i računanie Školska zgrada u Smiljanu sagrađena je 1829, a slijedeće godine 
mvorenaTe osnovna lv. trivijalna krajiška škola. Podaci iz Listan,stog 
materijala škole Smiljan « koji je dopisom br. 64/1958. Hrvatskom školskom 
muzeju u Zagrebu dostavila upraviteljica škole Jovanka Bjegović. 


Teslina je obitelj uskoro preselila u Gospić, koji je u odnosu 
na Smiljan za Teslu bio veliki grad. U njemu se Tesla nikada 
pravo nije snašao. Čak je imao i velikih nezgoda. Vrlo je 
teško uspostavljao veze s vršnjacima. Najveća se nezgoda 
Tesli dogodila jedne nedjelje na ulazu u crkvu kad je nepaž¬ 
njom zagazio na dugu haljinu jedne dame i poderao je. Otac 
je bio jako ljut i »opalio mi je lagani šamar, jedinu tjelesnu 
kaznu koju je na meni primijenio... No, uskoro je to palo 
u zaborav« — piše Tesla. 

»Neki poduzetni mladi trgovac — opisuje Tesla — organizi¬ 
rao je vatrogasnu brigadu. Kupljen je stroj, nabavljene uni¬ 
forme, a vatrogasci su vježbali i spremali paradu. Vatrogasni 
stroj je zapravo bila pumpa na kojoj je radilo šesnaest ljudi. 
Bio je prekrasno obojen crvenom i crnom bojom. 

Jednoga poslijepođneva bila je javna demonstracija stroja 
koji su prenijeli do rijeke. 2 Svi su mještani prisustvovali ve¬ 
likom spektaklu. Kad su završili govori i sve ceremonije, pa¬ 
la je komanda za pumpanje, ali se ni kap vode nije pojav¬ 
ljivala na kraju vatrogasnog šmrka. Profesori i stručnjaci 
nastojali su u očajanju spriječiti nepriliku. Fijasko je bio 
potpun u času kad sam tamo došao. Moje znanje o meha¬ 
nizmu stroja bilo je ravno nuli i gotovo ništa nisam znao o 
zračnom pritisku. No instinktivno sam se sjetio usisne ci¬ 
jevi u vodi i zaključio da je ona zatajila. Kad sam zagazio 
u rijeku i oslobodio cijev, voda je suknula i poprskala ne¬ 
djeljna odijela nekolicine. Arhimed je jurio ulicama Sirakuze 
vičući 'Heureka' (pronašao sam — op Ć. P.) iz svega glasa, 
ali nije ostavio veći dojam od mene. Digli su me na ramena 
i postao sam — heroj dana!« 

Događaj s vatrogasnim šmrkom nije u Gospiću bio jedini 
slučaj u kojem je došla do izražaja Teslina inventivnost. »Na¬ 
pravio sam — kaže Tesla u Autobiografiji — razne izume i 
majstorije, ali su među svima njima najbolji bili LUKOVI 
ZA STRELICE. Kad bih odapeo strelicu, nestala bi iz vido¬ 
kruga, a iz blizine, recimo, probila bi borovu dasku debelu 
dva i pol centimetra... Isto tako ne mogu a da ne spome¬ 
nem svoje predstave s PRAĆKOM kojom sam izvodio nemo¬ 
guće pokuse na hipodromu.« 

Jedan događaj s praćkom bio je upravo karakterističan "za 
Teslu. Jedne večeri Tesla je s ujakom šetao kraj rijeke. »Sun¬ 
ce je zalazilo, pastrve u vodi bile su vesele i s vremena na 
vrijeme bi pokoja skočila u zrak, a njezino se svjetlucavo ti¬ 
jelo oštro ocrtavalo na suprotnoj stijeni. Naravno, svaki bi 


2) Događaj se zbio na prostoru na lijevoj obali rijeke Novčiće — u blizini 
današnjeg mosta u Gospiću. 

Rodna kuća Nikole Tesle u Smiljanu pod brdom Bogdanićem i 
crkvom (snimljeno prije drugog svjetskog rata) 

dječak u ovakvoj situaciji mogao pogoditi ribu. Međutim, ja 
sam se opredijelio za daleko teži zadatak i unaprijed rekao 
ujaku što namjeravam učiniti... Htio sam nbu pogod 
menom, sabiti je u stijenu i prepoloviti. Rečeno ucinj 

no!« 

Svi do sada opisani slučajevi — sa žabama, hrustovima, 
praskalicama, vatrogasnim šmrkom, lukovima i praćkama, 
uključujući i druge Tesline izume i majstorije — svjedoče 
o njegovoj urođenoj pronalazačkoj sposobnosti. Osim toga, 
svi ti slučajevi spadaju u prvu fazu Jeslina pronalazaštva, 
u vrijeme prije njegova polaska u nizu realku. Za taj P- 
riod neobično su značajna još dva doživljaja koje Tesla opi¬ 
suje u vlasdtoj PRICI O MAČKU I GUSANUI Naime, ra¬ 
di se o prvom Teslinom susretu s elektricitetom i o zanosu 
koji je kod njega izazvao let ptica. Jedno i drugo ga je u 
njegovu kasnijem životu, u periodu najzrelijega stvaralaš¬ 
tva pa i kasnije, može se reći čak do smrti, neobično zani¬ 
malo, zaokupljalo i uvijek tjeralo na pronalaženje novih rje¬ 
šenja. 


3) Cijeli tekst priče objavljen je u spomenutom mom feljtonu o Tesli 
.(»Vjesnik« 18. ožujka 1976). 

Priča o elektricitetu 


»Nauka o elektricitetu postaja je majka svih 
nauka i njezino je proučavanje postalo neop¬ 
hodno. Kad točno saznamo što je elektricitet, 
taj će dan biti daleko značajniji nego ijedan 
datum u povijesti čovječanstva!« 

Nikola Tesla, 1895. 

Tesliru izumi i njegova vizionarska slika budućnosti temelje 
se na njegovom dubokom prodoru u čudesni svijet elektri¬ 
citeta. Što je elektricitet, to je pitanje koje zanima i najobič¬ 
nijeg čovjeka, a Nikola Tesla mu je, kao pronalazač, posve¬ 
tio sav svoj život. Pitanje što je to elektricitet Teslu je mu¬ 
čilo još od djetinjstva, ali odgovora na nj nije našao. Živo 
ga je zanimalo kad je čovjek prvi put zapazio djelovanje 
elektriciteta i kakav je bio razvojni put čovjekove spoznaje 
i primjene elektriciteta? Na ta pitanja Tesla je pokušao odgo¬ 
voriti u svojoj kratkoj PRIČI O ELEKTRICITETU koju je 
na engleskom jeziku napisao 1915. kad mu je bilo gotovo šez¬ 
deset godina. Prijevod je ispisan na jednome zidu izložbenog 
prostora Muzeja Nikole Tesle u Beogradu, gdje se čuva i 
originalni tekst 1 te priče: 

Tko želi pravo shvatiti svu veličinu našega vremena, mo¬ 
ra upoznati povijest nauke o elektricitetu. Tu će naći priču 
kojoj nema ravne ni među bajkama iz Tisuću i jedne noći. 

Priča počinje mnogo prije početka naše ere, u doba kad 
su Tales, Teofrast i Plinije govorili o magičnim svojstvima 
»elektrona « (jantara), te dragocjene tvari što je nastala iz 
suza Helijada, sestara nesretnog mladića Faetona koji je 
pokušao vladati Febovim kolima i gotovo zapalio čitavu Zem¬ 
lju. Tu je misterioznu pojavu bujna mašta starih Grka, na- 

1) Tekst priče Tesla je napisao 1915. godine. Njegov prijevod objavljen je u 
»Ličkim novinama« 1972. (br. 10 i 11) u pripremi Zeljka Centnera, pod naslo¬ 
vom: » Tragom arhivskih zapisa (a povodu 116-godišnjice rođenja Nikole Te¬ 
sle)« _ Priča je ponovo objavljena i u mom spomenutom feljtonu o Tesli 
(»Vjesnik«, 17. ožujka 1976). 

ravno, pripisala nadzemaljskim uzrocima i jantaru udahnula 
život i dušu. Da li je to bilo stvarno vjerovanje ili više 
kutiju izgrađenu kao kondenzator. Aronove je sinove vrlo 
ima obrazovanih ljudi koji misle da je biser živ ž da u do¬ 
diru s toplim ljudskim tijelom postaje sve ljepši i sjajniji. 
Mnogi učenjaci misle da je i kristal živo biće. Takvo se miš¬ 
ljenje još više proširilo otkako je JAGADIS CHUNDER BOSE 
(1858—1937) (indijski fizičar koji je istraživao električna zra¬ 
čenja — op. Ć.P.), nizom označenih eksperimenata pokazao 
da i takozvana neživa materija odgovara na vanjske utjecaje 
posve slično kao što reagira biljno ili životinjsko tkivo. 

Znači, to praznovjerje starih o jantaru, ako je uopće pos¬ 
tojalo, ne može se uzeti kao dokaz o neznanju, pa se o nji¬ 
hovom poznavanju elektriciteta samo može nagađati. Zanim¬ 
ljivo je da su oni ribe drhtulje upotrebljavali za neku vrstu 
elektroterapije. Na nekim primjercima staroga novca nala¬ 
zimo dvostruke zvjezdice, nalik na iskre koje proizvodi gal¬ 
vanska baterija. A i neki drugi podaci, mada vrlo oskudni, 
govore u prilog tome da su neki »izabrani« ljudi dublje po¬ 
znavali prirodu pojave zapažene kod jantara. Tako se npr. 
Mojsije nesumnjivo mnogo vještije služio elektricitetom nego 
itko u njegovo vrijeme. U Bibliji se na jednome mjestu s 
velikom preciznošću potanko opisuje uređaj u kome se elek¬ 
tricitet stvarao trenjem zraka o svileni zastor i gomilao u 
kutiju izgrađenu kao kondenzator. Aronove je sirove vrlo 
vjerojatno usmrtila struja visokog napona. I vestalska vatra 
kod Rimljana bila je električne prirode. 

Inženjerima toga vremena morao je biti poznat pogon s 
remenjem i može se pretpostaviti da nisu zapazili veliko raz¬ 
vijanje statičkog elektriciteta. Uz pogodne atmosferske uvjete 
remen može postati pravi dinamički generator koji može iza¬ 
zvati vrlo zanimljiva djelovanja. Ja sam palio električne sija¬ 
lice, pokretao motore i izvodio druge manje zanimljive eks¬ 
perimente — sve pomoću elektriciteta dobivenog remenjem 
i nagomilanog u limene kutije. 

Sa sigurnošću se može zaključiti da su starim filozofima 
bile poznate mnoge stvari o ovoj neshvatljivoj sili i začu¬ 
đuje što su morale proći dvije tisuće godina do pojave prve 
znanstvene rasprave o elektricitetu i magnetizmu, do čuve¬ 
noga GILBERTOVA djela, objavljenoga 1600. godine (O mag¬ 
netu i magnetskim tijelima i u velikog magnetu Zemlje, na 
latinskom; William Gilbert je prvi uveo naziv ELEKTRICI¬ 
TET — op. Ć.P.). Tako dugo razdoblje neaktivnosti ipak se 
donekle može objasniti. 

Nauka je bila povlastica izabranih koji su svako novo sa¬ 
znanje ljubomorno čuvali u svome krugu. Komuniciranje je 
bilo teško pa je teško dolazilo i do suradnje između geograf¬ 
ski udaljenih istraživača. Uzrok tome bila je donekle i sklo¬ 

18 


nost ljudi tih vremena da zapostavljaju praktične proble¬ 
me, dok su se živo borili za apstraktne principe — dogme, 
predanja i ideale. 

U Gilbertovo se vrijeme čovječanstvo još nije mnogo izmi¬ 
jenilo, no njegova su jasna učenja snažno djelovala na učene 
duhove. Stali su se ubrzo, jedan za drugim, pojavljivati ra¬ 
zličiti strojevi, pa je rastao i broj eksperimenata i proma¬ 
tranja. Praznovjeran strah postupno je ustupio mjesto znan¬ 
stvenoj pronicljivosti te je svijet s uzbuđenjem 1745. primio 
vijest da su KLEIST i LEYDEN u jednu kutiju uspjeli uhva¬ 
titi neku misterioznu supstancu koja je zatim pokazala svo¬ 
ju razornu snagu, oslobodivši se uz snažan prasak. Tako se 
rodio KONDENZATOR, možda najveći izum u povijesti raz¬ 
voja znanosti o elektricitetu. 

U narednih četrdeset godina čovječanstvo je učinilo dva 
golema skoka naprijed: FRANKLIN je pokazao identičnost 
one blage jantarove duše i stravičnog Jupiterova prstena, a 
GALVANI i VOLTA su pronašli kemijski izvor struje iz koga 
se magični fluid mogao dobiti u neograničenim količinama. 
Zatim je u daljnjih četrdeset godina postignut još krupniji 
uspjeh: OERSTED je električnom strujom uspio utjecati na 
magnetsku iglu, ARAGO je izumio elektromagnet, SEEBECK 
termostup, a FARADAY je 1831. sve te izume okrunio izjavom 
da je iz magneta dobio elektricitet. Time je zapravo otkrio 
princip čudesnoga stroja — dinama — i otvorio novu eru 
ne samo znanstvenog istraživanja, nego i praktične primjene 
elektriciteta. Tada su pronalasci neprocjenjive vrijednosti sli¬ 
jedili vrtoglavom brzinom: TELEGRAF, TELEFON, FONO- 
GRAF, SIJALICA, INDUKCIONI MOTOR, OSCILOGRAFSKI 
TRANSFORMATOR, RENDGENSKE ZRAKE, RADIJ i 
RADIO. Sve je to, uz mnoge druge revolucionarne pronalaske, 
duboko izmijenilo životne uvjete čovječanstva. Za osamdeset 
četiri godine ona neshvatljiva supstanca iz živoga jantara i 
magnetskog kamena pretvorena je u divovske snage koje sve 
brže i brže okreću kotače napretka. 

To je ukratko priča o elektricitetu — od Talesa do danas. 

Dogodilo se nemoguće. Nadmašeni su i najluđi snovi, a za¬ 
čuđeni svijet pita: — ŠTO JE SADA NA REDU? 

Svoju priču o elektricitetu Tesla je završio pitanjem. 
Vrlo vješto! Znao je kako glasi odgovor na završno pitanje, 
ali je to prepustio drugima... Možda nikad u tako krat¬ 
kom obliku, kao u toj priči, nije prikazan razvojni put 
elektriciteta od prvih čovjekovih saznanja o njemu, tamo neg¬ 
dje od grčkoga filozofa Talesa (7. st. prije naše ere), koji 
se smatra najstarijim evropskim filozofom, do Nikole Te¬ 
sle! A odgovor na završno pitanje priče glasi: Ušli jedio je 
veliki Teslin doprinos razvitku elektriciteta. 

2 * 

Čitalac, međutim, s pravom očekuje odgovor^ na postav¬ 
ljeno pitanje: Što je elektricitet? Je li Tesla našao odgovor 
na to pitanje? 

Prvi Teslin susret s elektricitetom dogodio se u četvrtoj 
godini njegova života. O tome je Tesla pisao i u drugoj 
svojoj priči, u Priči o mačku i gusanu, koju je napisao s 
osamdeset godina, dvadesetak godina nakon Priče o elek¬ 
tricitetu. 

Sedamdeset pet godina nakon svoga prvog susreta s elek¬ 
tricitetom, šezdesetak godina nakon što se »ozbiljnije« po¬ 
svetio pronalaženju — kako sam Tesla kaže u svojoj Auto¬ 
biografiji — nakon dugogodišnjeg laboratorijskog rada i mno¬ 
štva eksperimenata, upravo u Priči o mačku i gusanu Tesla 
je napisao: »DAN NA DAN SAM SE PITAO ŠTO JE TO ELEK¬ 
TRICITET, ALI NISAM NALAZIO ODGOVOR... i još uvi¬ 
jek sebi postavljam (to) isto pitanje.« Tesla je i umro bez 
odgovora na to pitanje i nitko od učenjaka još ne nalazi 
odgovor. A ipak: »Elektricitet je za mene sve...« — izjavio 
je Tesla 14. srpnja 1895. za list »New York Press«. »I onaj 
dan kad točno saznamo što je elektricitet — govorio je 
1893. pred Franklinovim institutom u Philadelphiji — taj 
će dan biti daleko značajniji nego ijedan datum u povijesti 
čovječanstva!« Djelovanje elektriciteta je dokazano, pa je i 
Teslina nada — da će čovječanstvo jednoga dana naći odgo¬ 
vor na pitanje što je elektricitet — potpuno prihvatljiva. 


Druga fa^a mladenačkog pronalazaštva 
- školovanje u Gospiću 


Teslina turbina je »najveće otkriće našega 
vremena« — rekao je inž. Miller R. Hutc- 
jomspm, stručnjak za turbine. 

Ona se »u načelu razlikuje od svih dosadaš¬ 
njih u upotrebi: zauzimat će manje mjesta 
i trošiti manje ugljena nego najbolji sa¬ 
dašnji parni strojevi. To je »turbina s re¬ 
volucionarnom namjenom« — pisali su suvre¬ 
meni listovi. 


Druga faza Teslina mladenačkog pronalazaštva nastupila je 
u GOSPIĆU gdje je polazio tri razreda niže realke i nastav¬ 
ljena je u velikoj realci u RAKOVCU kod Karlovca. Tesla je 
i dalje strastveno čitao i širio svoj duhovni horizont, ah je 
njegova sklonost pronalazaštvu u susretu sa strojevima u 
gimnazijskim fizikalnim kabinetima dobila nov i značajan 
poticaj. 

Čitanje knjiga bila je Teslina opsesija još u Smiljanu. U 
svojoj Autobiografiji on piše: »Od svega sam najviše volio 
knjige. Moj je otac imao veliku biblioteku i kad god sam 
mogao, nastojao sam zadovoljiti svoju strast za čitanjem. 
Otac mi to nije dopuštao i ljutio se kad me u tome uhva¬ 
tio. Kad je ustanovio da kradomice čitam, posakrivao je 
sve svijeće. Nije želio da izgubim vid. No ja sam pribavio 
loja, napravio fitilj i to ugurao u limene kutije. Noću bih 
začepio ključanicu i pukotine oko vrata i često sam do zo¬ 
re čitao...« 

Osim iz očeve knjižnice Tesla je u Gospiću posuđivao knji¬ 
ge i iz gimnazijske i gradske biblioteke. Jednoga je dana 
naišao na opis Niagarinih slapova i pomno ga pročitao, 
»predstavljajući u mašti veliki kotač koji slapovi pokreću. 
Ujaku sam rekao — piše Tesla — kako ću poći u Ameriku 
i tamo ostvariti svoju zamisao. Trideset godina kasnije, kad 
sam vidio kako se na Niagari ostvaruju moje ideje, divio 
sam se neshvatljivoj tajni uma.« 

Otac je svoju knjižnicu upotpunjavao novim knjigama. 
Tako ie u Gospiću nabavio najnovija izdanja »Sabranih dje¬ 
la« poznatih njemačkih pjesnika Schillera i Goethea iz ko¬ 
jih ie Tesla napamet naučio mnogo pjesama. Njemu nije bio 
problem što su knjige bile na njemačkom jer je to tada 
bio nastavni jezik u školama. 

Književnik BUDE BUDISAVLJEVIĆ napisao je 1898. prvi 
veći Teslin životopis. On opisuje Teslino đakovanje ovako: 
Tesla se »kod kuće nikada nije pripravljao iz školskih lek¬ 
cija, nego kao djetetu milije mu je bulo s vršnjacima se 
igrati, kupati se, vatati tiče, graditi im kaveze, penjati se 
po gajevima za tičijim gnijezdima itd., a kad je. poodrastao, 
ići u lov, umetati se kamena s ramena, kuglati se... Vele 
da se stidio nositi u školu knjige pa da je u nižim razre¬ 
dima realke obično bez knjiga išao u školu. Drugovi su ga 
neobično voljeli jer je i on bio neobičan i neobično pri¬ 
vržen svojim drugovima. Niko pred njun mje smio reci 
ružne riječi za koga njegova druga. Svoje đačke stvarčice, a 
kasnije bogme i komade odijela, davao bi uz dozvolu oc 
ili matere kom svom izabranom drugu. Od ranog djetinj¬ 
stva nikad nije lagao, pa makar mu istina i batina doni¬ 
jela. Kad ne bi bio u igri i kad ne bi čitao, on bi deljkao i 
uradio što svojom šuvakom — a bez zanimanja nije nikad 
biti mogao... Neobično plemenita srca bio je vavijek od 
ranog djetinjstva.« 

Tesla je bio osrednji đak, a teškoća je imao s crtanjem 
jer je bio ljevak. Otac ga je čak morao, zbog toga premje- 
štiti iz jednog razreda u drugi. Kasnije je Tesla, ipak, sna- 
som volje savladao tu teškoću i, kad se kasnije prvi put za¬ 
poslio, zaposlio se kao — crtač! Bilo je to u Budimpešti. 
Ljevaštvo je i danas nasljedna osobina u obitelji Tesla 
kaže BRANKO TESLA, koji živi u Zagrebu. 

»S deset godina stupio sam u realnu gimnaziju 1 piše Te¬ 
sla u svojoj Autobiografiji — koja je bila novoizgrađena i 
dosta dobro opremljena ustanova. U fizikalnom kabinetu bili 
su različiti modeli klasičnih električnih i mehaničkih stro- 
jeva.« 

11 Niža realka u Gospiću osnovana je 1860. Njezin ravnatelj je od 1860-1871. 
bio Josip Welko Gospićka realka je 1862. nabavila modele vodenih kotača 
(Wasserrlder) u vrijednosti od 275 forinti i 15 novčića. Dvije godine kasnije, 
na školskoj izložbi 1864. u Zagrebu, odlikovana je srebrnom N £ ta 

dvokatna zgrada realke izgrađena je 1869. To je danas zgrada u Ulici M. Tita 
12. U njoj je danas škola učenika u privredi. S desne strane ulaznih vrata je 
ploča s poprsjem Nikole Tesle i natpisom da je on bio đak te škole. U toj 
? e zarad? gospićka gimnazija bila do 1947, kad je izgrađena nova gimnazijska 
zgrada Gospićka gimnazija od 3. svibnja 1948. nosi ime »Nikola Tesla«. Uspo¬ 
redi: Ante Čuvaj, Građa za povijest školstva kraljevine Hrvatske i Slavomje, 
drugo ispravljeno i popunjeno izdanje, Zagreb. 

Stara zgrada gimnazije u Gospiću 


Rješenjem od 16. veljače 1868. provedena je ravnopravnost 
hrvatskoga jezika s njemačkim u svim krajiškim gimnazija¬ 
ma i realkama. U gospićkoj realci ova odluka nije mogla 
biti provedena, »jer su samo dva učitelja poznavala hrvatski 
jezik...« Realka u Gospiću imala je tri razreda. Četvrti 
razred je dobila istom 1. listopada 1872, 2 kad je već Tesla po¬ 
lazio veliku realku u Rakovcu. 

»Demonstracije i pokuse (u fizikalnom kabinetu — op. 
ć. P.) s vremena na vrijeme održavah su nastavnici koji 
su me fascinirali i sigurno bili jaki poticatelji kasnijih ot¬ 
krića« — nastavlja Tesla. »Bio sam 1 strastven ljubitelj ma¬ 
tematike i često dobivao nagrade profesora za brzo računa¬ 
nje. To sam mogao zahvaljujući navici jednostavnog predo¬ 
čavanja likova i različitih operacija... Do određenog stupnja 
složenosti, potpuno mi je isto bilo da li sam brojke napi¬ 
sao na ploči ili sam ih prethodno predočio u svojoj mašti.« 

2) Izvještaj kr. velike gimnazije u Gospiću za školsku godinu 1910/1911., 
Zagreb 1911. U toj je ediciji i Kratak historijski nacrt o razvoju kr. velike 
gimnazije u Gospiću (Povodom pedeset-gođišnjice opstanka zavoda) 1860—1910. 

1 fl »a / i 


23 




U drugoj godini realke Teslu je zaokupila misao da na¬ 
pravi stroj koji će, uz normalan tlak zraka, raditi bez 
prestanka, nekakav »perpetuum mobile«. »Događaj s vatro¬ 
gasnim šmrkom... upalio je moju mladenačku maštu i utu¬ 
vio mi ideju o neograničenim mogućnostima vakuuma. 
Stao sam očajavati jer sam želio iskoristiti ovu neiscrpnu 
energiju, ali sam dugo vremena tapkao u mraku. Konačno su 
se, ipak, moja nastojanja iskristalizirala u jednom izumu 
kojim sam trebao postići ono o čemu se nijedan smrtnik 
nije usudio misliti. Zamislite jedan valjak koji se slobodno 
okreće. On leži na dva ležišta i djelomično je okružen 
pravokutnim žlijebom. Otvorena strana žlijeba zatvorena je 
pregradom a dio valjka unutar okruženog prostora dijeli 
ovaj zadnji na dva sasvim odvojena odjeljka, razdijeljena 
hermetičkim klizećim šarkama. Kad se jedan od dva od¬ 
jeljka za svagda evakuira, drugi ostaje otvoren i imat ćemo, 
mi slio sam, stalnu vrtnju. Izradio sam i drveni model i vrlo 
ga pažljivo složio i onda sam s jedne strane pustio pumpu 
i zapazio da ima tendenciju vrtnje. Bio sam oduševljen!« 

Teslu su posebno interesirali i mehanički strojevi koji su 
ga uputili na VODENE TURBINE. (Vjerojatno su to bili »vo¬ 
deni kotači« koje je realka nabavila 1862.) »Izradio sam ih 
mnogo i bio vrlo zadovoljan njihovim funkcioniranjem« — 
piše Tesla. To je bila njegova omiljena zabava još prije na 
potočiću kraj njegove rodne kuće u Smiljanu, gdje je, kažu, 
stalno pravio neke vodenice. To je nastavio u Gospiću na ri¬ 
jeci Novčići. Bilo je to u prilog ideje koju je dobio čitajući 
opis slapova Nijagare. I doista, kasnijim usavršavanjem svo¬ 
jih turbina Tesla je ostvario jedan od svojih najvećih izuma. 

Daljnji Teslin interes bili su MEHANIČKI LETOVI. »Želio 
sam to ostvariti, iako sam još uvijek bio obeshrabren grubim 
padom kad sam s vrha zgrade skočio s otvorenim kišobra¬ 
nom. Svaki sam dan u mislima letio zrakom na sve strane 
svijeta, ali još nisam znao kako to izvesti. Sad sam imao 
nešto konkretno — letjelicu. Ona se sastojala samo od roti- 
rajuće osovine, pokretnih krila i vakuuma neograničene sna¬ 
ge! Otada sam svaki dan pravio zračne izlete u luksuznom i 
komfornom aparatu na kome bi mi zavidio i sam kralj Sa¬ 
lamom Prošlo je mnogo godina dok sam shvatio da atmos¬ 
ferski tlak djeluje na površinu cilindra pod pravim ku¬ 
tom i da je rotacija slaba zbog pukotina. Budući da su ova 
saznanja dolazila postepeno, doživio sam bolan šok« — pri¬ 
znaje Tesla. 

Kad je Tesla završio treći razred niže realke, teško je obo¬ 
lio. Situacija je bila vrlo teška i otac Tesli više nije priječio 
da čita. Među knjigama koje je tada čitao bili su najraniji 
radovi Marka Twaina. Tesla kaže: »Njima možda dugujem 
čudesan oporavak koji je uslijedio.« 

Naslovna stranica jednog sveščića Goetheovih »Sabranih djela « iz 

1869. 


Školovanje je nastavio u Rakovcu kraj Karlovca gdje se 
u dva navrata gotovo utopio. Izvukao se zahvaljujući svojoj 
pronalazačkoj sposobnosti. Jednom je zaronio ispod ponton- 
skog mosta i kad je nekoliko puta uzaludno pokušavao iz¬ 
roniti, a zraka mu je već bilo ponestalo, sinula mu ideja 
da ima zraka između površine vode i dasaka kojima je most 
bio prekriven. Drugi put ga je iznenadila nabujala voda kod 
brane na rijeci i jačina vodene struje. Prijetilo mu je da 
ga bujica odnese i razbije o stijenje nizvodno od brane. Tada 
mu pred očima sine dijagram hidrauličnog tlaka — tlak 
tekućine u pokretu srazmjeran je prostoru na koji djeluje. 
Automatski se okrenuo na stranu i pritisak je bio manji, a 
onda se teškom mukom nekako dovukao do obale. Tesla je 
zaključio: »Pronalazačev je napor u osnovi spašavanje života. 
Kad iskorištava snage prirode ili usavršava planove i pro¬ 
nalazi nova poboljšanja, on pridonosi sigurnosti naše eg¬ 
zistencije. On je, također, kvalificiraniji nego prosječan čo¬ 
vjek da se zaštiti od opasnosti jer je pažljiv i vidovit... »Da 
toga nije bilo, priznaje Tesla, ne bi se bio izvukao iz tih 
teških situacija na rijeci. 

Gimnazijalac u Rakovcu - utjecaj profesora Sekulića 


Nakon niže reallce u Gospiću Tesla je nastavio školovanje 
u velikoj realci u Rakovcu, u današnjem Karlovcu. Rako- 
vac je u to doba bilo selo južno od tvrđave Karlovac, na 
lijevoj obali Korane. Malu realku Rakovac je imao od 1838. 
Bila je to prva realka u Vojnoj krajini i 1863. pretvorena je 
u veliku. Đake je pripremala za studij tehnike, a od školske 
godine 1869/70. njezini maturanti nisu polagali prijemni ispit 
za taj studij. Škola je 1871. dobila i sedmi razred tako da 
je između tri niža i -tri viša razreda ubačen jedan razred. 1 
Zahvaljujući tome Tesla je iz četvrtoga prešao odmah u še¬ 
sti razred. 

Velika realka u Rakovcu bila je u to doba vrlo cijenjena. 
G. 1864. na školskoj izložbi u Zagrebu nagrađena je, kao i 
gospićka realka, srebrnom kolajnom. Kad je postala velika 
realka, dobila je najvrsnije nastavnike. Osim toga, ona je 
odgojila više tehničara (tehnika) nego ijedan »drugi zavod u 
našoj domovini«. 2 

Godine 1868, kako smo već rekli, na svim krajiškim gimna¬ 
zijama i realkama hrvatski je jezik izjednačen s njemač¬ 
kim u nastavi. 3 To se, međutim, nije poštivalo, jer je za ra- 
kovačku realku tek 1874. odlučeno da se hrvatski uvede kao 
nastavni za sve predmete. Dotle se predavao samo kao po¬ 
seban predmet. 4 Treba imati na umu i to da je austrougar¬ 
ska vlast, unapređujući realku u Rakovcu u veliku realku, 
u prvome redu pred očima imala svoje vojne interese. 

Spomenica Velika realka u Rakovcu, njen život i djelova¬ 
nje od 1863. do 188? 5 bilježi da je do 1874. rakovačka realka 
imala »od svih srednjih učiona i krajini najviše đaka...« 


1) Izvještaj kr. velike gimnazije u Gospiću za školsku godinu 1910/11, 
Zagreb 1911, str. 19. 

2) Muljević V., »Martin Sekulić (1833—1905)«, rasprava u časopisu »Elektro¬ 
tehnika«, Zagreb 1973, br. 5. str. 231—238. 

3) Svezak V, Zagreb 1910, str. 448. 

4) Isti, nav. đ., svezak VI, str. 215. 

5) U Zagrebu 1882, str. 12. 

Velika realka u Rakovcu (Karlovac). 


Kasnijim reformiranjem školstva u Karlovcu nekadašnja ra- 
kovačka realka postala je gimnazijom. To je današnja karlo¬ 
vačka gimnazija koja nosi ime »Dr Ivan Ribar«. 6 

Školovanje u Rakovcu Tesla je nastavio 1870. godine. Sta¬ 
novao je kod svoje tetke Stanke, udate Branković, u kući 
koja danas nosi broj 32 (nekoć je, navodno, imala broj 16). 

Iz razrednih kataloga 1870—1873. g. vidi se da je Tesla 
školske godine 1870/1. pohađao ČETVRTI razred 7 8 9 i da je tada 
imao četrnaest godina. Naredne godine polazi šesti*, a 1872/3.’ 
sedmi razred (dva mjeseca bio je bolestan). Zanimljivi su nje¬ 
govi uspjesi u školovanju, zabilježeni za pojedina polugodiš¬ 
ta: imao je prosječnu ocjenu »dobar«, jedino u drugom po¬ 
lugodištu četvrtoga razreda — »vrlo dobar«. Međutim, u pr¬ 
vom polugodištu 1872/3. iz matematike je zabilježena ocjena 


6) Pored Nikole Tesle, đaci karlovačke gimnazije bili su: Ljudevit Gaj, Ju¬ 
raj Dobrila, Brača Radiči i Pribičevići, Petar Skok, Otokar Keršovani, Rudolf 
Strohal, dr Ivan Ribar i Ivan Lola Ribar. Usporedi feljton prof. Milana 
Radeke u »Karlovačkom tjedniku« 1963. godine: »Jubileji Karlovačke gimnazije«. 

7) Zahvaljujući dugogodišnjem profesoru karlovačke gimnazije prof. Milanu 
Radeki i nastavničkom osoblju današnje gimnazije, došao sam u knjižnici 
gimnazije do podataka o Teslinu školovanju u rakovačkoj realci. 
Naslov rukom pisanog kataloga četvrtog razreda je: »K. dr. Oberrealschule in 
Rakovac KATALOG von Schuljahre 1S70I1, Katalog der vierten Klasse « (format 
39,1 X 24,8 cm). Podaci o Tesli nalaze se na listu 24 (dvostruki list, po jedan 
list za pojedino polugodište). 

8) list 18. 

9) list 10. 


»nedovoljan« (kasnije popravljena). Sačuvan je i izvještaj od 
11. veljače 1873. 10 s pohvalama, odnosno prijekorima đaka po¬ 
jedinih razreda. Među prekorenima bio je i Tesla — zbog ma¬ 
tematike. Slabiji rezultat iz matematike u prvom polugodištu 
vjerojatno je bio posljedica bolesti. 

Školovanje u Rakovcu značilo je mnogo za Teslu. O tome 
on piše u svojoj Autobiografiji: »jako sam se zainteresirao za 
elektricitet pod utjecajem svoga profesora fizike. Bio je to 
genijalan čovjek koji je često, aparatima koje je sam izu¬ 
mio, obavljao demonstracije. Među njima se sjećam sprave 



Prof. Martin Sekulić i faksimil njegova potpisa 


10 ) Izvještaj na četiri stranice (broj 111 ) zaprimljen je u Zagrebu 18. veljače 
1873. pod brojem 354 kod »K. k. General-Commande in Agram als Grenz- 
-Landes-Vemastungs-Behorđe« (još dva omotna lista). Cijeli materijal nalazi se 
u knjižnici karlovačke gimnazije, u fasciklu za 1873. pod brojem 150. 

u obliku rotacione sijalice obavijene limenom folijom, koja 
se brzo okretala u kontaktu s nepokretnim statičkim stro¬ 
jem. Ni približno vam ne mogu objasniti jačinu svojih osje¬ 
ćaja kad bih prisustvovao njegovim pokusima s tim tajno¬ 
vitim pojavama. Svaki je dojam nailazio na tisuće odjeka u 
mome mozgu. Želio sam više saznati o toj izvanrednoj snazi, 
čeznuo za pokusima, za ispitivanjima i povukao sam se s bo¬ 
lju u duši...« 

Tesla ne spominje o kojem je profesoru riječ, ah se sa 
sigurnošću pretpostavlja da je to bio prof. Martin Sekulić 
(1833—1905), koji je u to vrijeme na rakovačkoj realci preda¬ 
vao fiziku i matematiku. Bio je dopisni član Jugoslavenske 
akademije znanosti i umjetnosti u Zagrebu, kustos fizikal¬ 
noga kabineta i bilioteke u rakovačkoj realci, lektor meteo¬ 
rološke stanice i član Hrvatskog pedagogij sko-knj iževnoga 
zbora u Zagrebu. Sekulića su posebno zanimali elektricitet, 
munjina, magnetizam i elektroliza. 

Zna se za čak osam Sekulićevih znanstvenih rasprava i je¬ 
dan njegov publicistički rad o srednjim školama. Za vrijeme 
Teslina školovanja u Rakovcu Sekulić je u »Radu« Jugosla¬ 
venske akademije znanosti i umjetnosti objavio rasprave: 
»Fluorescencija i calcescencija« (1871), »Polarna zora kao uči¬ 
nak zemaljske munjine« (1872) i »Istraživanje sunčeve duge« 

(1873). . . , , 

U prvoj raspravi Sekulić predviđa postojanje elektromag¬ 
netskih titraja različite frekvencije. U drugoj raspreda o 
svome stroju kojega se Tesla mnogo godina kasnije sjećao 
i kojim je postizavao sliku polarne zore u svim njezinim 
fazama. Sekulić je izumio i druge strojeve, npr. modificiram 

spektroskop. , 

Sekulićevi su pokusi Teslu oduševili, kako i sam piše. Tu 
se, naime, radilo o pravim znanstvenim otkrićima. Osim to¬ 
ga Tesla je Sekuliću pomagao kod pokusa u okviru njegovih 
istraživanja. Zato nije čudo sto se Tesla jedini od sedam ma¬ 
turanata odlučio za studij tehnike, 24. srpnja 1873, iako je 
za sve njih u maturalnim zapisnicima zabilježena preporuka: 
tehnika. 11 

Sa svojim đacima Sekulić nije postupao kao prosječan sred¬ 
njoškolski profesor, već ih je informirao i o najnovijim 
dostignućima fizike i tehnike. Naime, u Beču je 1. svibnja 
1873. bila svjetska izložba na kojoj su prikazana najnovija 
dostignuća znanosti: galvanski članci, akumulatorske bate¬ 
rije, telegraf, Gramov dinamo i Siemensov samouzbudni di- 


11) Na dva lista velikoga formata (dvostruka) Knjižnica čuva zapisnik o re¬ 
zultatima mature na rakovačkoj velikoj realci 24. srpnja 1873. Tesla je uve¬ 
den pod brojem 7 i pogrešno je uveden datum njegovog rođenja — 2. stu¬ 
denoga 1856! Vidi i: »Sjećanje na Teslu. Školovanje u Karlovcu «, u »Ličkim 
novinama«, 1978. br. 22 (374), str. 8. 


nanio. O tome je pisala i ondašnja štampa. Osim toga treba 
naglasiti i ovo »...malo imađe zavoda, koji bi imali ljep¬ 
ših i vrednijih kabineta, i ljepše i vrednije učiteljske i uče¬ 
ničke knjižnice«, nego rakovačka realka. U fizikalnom kabi¬ 
netu bilo je školske godine 1880/81. 277 aparata i sprava, što 
je za provincijski Rakovac zaista bilo mnogo i što je Seku¬ 
liću omogućivalo ozbiljan istraživački rad. 

Spomenimo još da je prof. Sekulić na kongresu slavenskih 
pedagoga u Beču bio izabran u »narodnosni odbor« od stra¬ 
ne Hrvata. Dakle, morao je zaista biti izvanredan pedagog. 
Zahvaljujući njegovu vodstvu Tesla je — bez obzira na pro¬ 
sječne ocjene — dobivene vjerojatno zbog bolesti koje su ga 
pratile tokom cijelog školovanja u Gospiću i Rakovcu — 
došao na studij tehnike u Graz izvanredno pripremljen, što¬ 
više, u kontaktu s prof. Sekulićem učvrstio je svoju želju i iz¬ 
vanredan smisao za pronalazaštvo koji je u sebi nosio. 

Kad je maturirao, Tesla se našao na raskrsnici života. Že¬ 
lio je studirati tehniku, a otac je htio da bude svećenik kao 
i on. Očeva želja ne iznenađuje premda je znao da Nikola če¬ 
zne za tehnikom, jer je svećeničko zvanje u obitelji, kao 
što je već rečeno, bilo gotovo nasljedno. Odlučujući događaj 
nastupio je uskoro. Kao »dues ex machina« u starim grč¬ 
kim dramama na scenu je stupila strašna kolera i razriješila 
višegodišnju dilemu. Naime, Tesla je po završenoj maturi do¬ 
putovao u Gospić i već prvi dan obolio od kolere, koja je 
tada u Lici jako harala. Devet mjeseci bio je gotovo nepomič¬ 
no prikovan uz krevet. Smrt mu je prijetila svakoga časa. 
Otac je bio sav izvan sebe. Kako i ne bi! Stariji sin Dane 
umro je u dvanaestoj godini, a tada mu se na samrti našao 
i drugi sin — jedinac. 

»Još uvijek vidim njegovo blijedo lice koje je izražavalo 
zabrinutost. Situacija je bila bezizlazna. Otac je pokušao i 
s onim što mu je, inače, bilo najteže. Možda će želja za teh¬ 
nikom nadvladati bolest? — mislio je. Nastojao me razve¬ 
seliti. 'Ići ćeš na najbolju tehničku školu’ — svečano mi je 
govorio i ja sam znao da on to zaista misli. Sa srca mi je 
spao težak kamen.« Tako Tesla opisuje svoju tešku bolest. 
I, kad više nitko nije očekivao da će preživjeti, počeo se opo¬ 
ravljati. 

Kad je ozdravio od kolere, otac ga je poslao na oporavak 
k ujaku proti Tomi Mandiću, u Tomingaj, nekadašnji Gornji 
Gračac, gdje je prije češće boravio za vrijeme školskih pra¬ 
znika. »Najveći dio svoga vremena lutao sam planinama, 
natovaren lovačkom opremom i svežnjem knjiga. Ovaj kon¬ 
takt s prirodom ojačao je moje tijelo i moje razmišljanje. 
Mislio sam i planirao. Rađale su se mnoge ideje kao ne¬ 
stvarna načela. Vizija je bila dovoljno jasna, ali je poznavanje 
Principa bilo jako ograničeno« — piše Tesla u Autobiografiji. 

I Tesla je ponovo stao snovati o izumima. Zamišljao je kako 
bi slao pisma i pakete preko mora pomoću podvodne cijevi; 
kako stvoriti prsten oko ekvatora koji bi slobodno plovio, 
a u njegovoj bi ga vrtnji zadržavale reaktivne snage i na 
taj način omogućivale putovanje brzinom od tisuću milja 
na sat; kako iskoristiti rotacijsku energiju zemaljskih tje- 
lesa. Prema usmenoj i pismenoj predaji obitelji, Tesla je u 
Tomingaju obilazio ujakovo imanje i u obližnjoj hrastovoj 
šumi lovio ptice, vezivao žice između stabala i radio razne 
pokuse, a tamošnji su ljudi na to gledali s čuđenjem. Tesla 
je to vidio pa je pokušavao s objašnjenjima koja bi po¬ 
činjao riječima: »Doći će vrijeme kada...« Čvrsto je, da¬ 
kle, vjerovao da će jednoga dana doći do ostvarivanja nje¬ 
govih zamisli. 


Studije u Gradit i Pragu 


»Meni ne treba pomoći, nego teškoća, što 
teže, to bolje. Ja najbolje radim u borbi.« 

Nikola Tesla 


Dvije godine nakon završene mature oporavljeni Tesla se 
upisao na visoku tehničku školu u Grazu (Austrija). Imao je 
stipendiju komande Vojne krajine koju je dobivao polugo¬ 
dišnje. Stanovitu pomoć slao mu je otac i ujak Toma Mandić 
iz Tomingaja. 

Upis na visoku telmičku školu bio je »trenutak koji sam s 
nestrpljenjem dočekao« — piše Tesla u Autobiografiji. »Počeo 
sam studirati pod povoljnim uvjetima, čvrsto odlučan da us¬ 
pijem. Prethodne moje vježbe bile su iznad prosjeka... Znao 
sam nekoliko jezika i koristio knjige iz nekoliko biblioteka ... 
Mogao sam izabrati predmete po želji, tako da me prostoručno 
crtanje više nije mučilo. Odlučio sam bio iznenaditi roditelje 
i cijele sam prve godine počinjao raditi u tri sata ujutro i 
radio do dvadesettri sata navečer, pa čak i nedjeljom i praz¬ 
nikom. Kako je većina mojih kolega stvari shvaćala olako, 
bilo je prirodno da sam bio najbolji. U prvoj sam godini polo¬ 
žio devet predmeta i profesori su smatrali da zaslužujem više 
od najviših ocjena. S tako laskavim ocjenama došao sam kući 
na praznike, očekujući trijumfalni doček. Povrijedilo me što 
otac nije cijenio moje stečene počasti. To mi je gotovo uniš¬ 
tilo ambicije. Kad je otac umro, shvatio sam razlog tom nje¬ 
govom ponašanju. Profesori su mu pisali da me mora izvući 
s fakulteta ako ne želi da se upropastim pretjeranim radom.« 

Prva godina Teslina studija u Grazu bila je ostvarenje nje¬ 
govih davnih snova. Zato je i s onolikim oduševljenjem prio¬ 
nuo radu. Skok ocjena bio je golem u odnosu na ocjene u 
maturalnoj svjedodžbi. 

Drugu godinu studija Tesla je upisao uvjetno, jer je sti¬ 
pendija izostala, a školarinu nije mogao platiti. 

Uspjeh u prvoj godini zbližio je Teslu s nekim profesorima, 
među kojima su bili Poeschl i Alle. »Alle se posebno zainte¬ 
resirao za moj napredak« — piše Tesla — »i često bi sa mnom 
ostajao u predavaonici i davao zadatke da ih rješavam. Njemu 
sam objasnio LETEĆI APARAT, koji nije bio neko iluzinističko 
otkriće, već se temeljio na naučnim principima, a mogao se 
realizirati uz pomoć MOJE TURBINE i odmah predati svijetu.« 

Upravo te godine visoka tehnička škola u Grazu dobila je 
GRAMMOV DINAMO. Imao je pločasto magnetsko polje u 
obliku potkove i žičanu armaturu s komutatorom. Prof. Poeschl 
je obavljao demonstracije i četkice stroja zadavale su pro¬ 
bleme jer su prilično iskrile. »Primijetio sam — piše Tesla — 
da bi motor možda mogao raditi i bez toga pribora.« 
Poeschl je odbacio tu mogućnost i na temelju toga održao 
čitavo predavanje. Na kraju je rekao: »Gospodin Tesla će 
možda učiniti velike stvari, ali ovo sigurno neće unaprijediti. 
To bi bilo isto što i obrnuti jednu stalnu silu, npr. silu gra¬ 
vitacije, u rotacionu. To je perpetuum mobile — nemoguća 
ideja.« 

Vidi se da su ideje iz Gospića — leteći aparati, turbine i 
perpetuum mobile — Teslu progonile i u Grazu. Stanovito se 
vrijeme kolebao, impresioniran Poeschlovim autoritetom, ali 
je na kraju zaključio da je u pravu... »i svim sam žarom i 
bezgraničnim pouzdanjem u mladost odlučio riješiti pro- 
blim« — pisao je kasnije. »Počeo sam u mislima predstavljati 
stroj koji pokreće istosmjerna struja i ispitao procese koji 
nastaju na sličan način. Nakon toga sam dočarao sisteme, 
uključujući motore i generatore, i kombinirao na različite 
načine. Slike koje sam vidio bile su mi stvarne i opipljive. 
Čitav boravak u Grazu prošao je u stalnom ali neplodnom 
nastojanju, i gotovo sam zaključio da je problem nerješiv.« 

Jedna je stvar zanimljiva za drugu godinu Teslina studija 
u Grazu. On je, naime, u listu »Srbadija« napisao članak »0 
KAPILARNIM CIJEVIMA «. Zanimljivo je da je i prvi znan¬ 
stveni rad ALBERTA EINSTE1NA, objavljen dvadesetpet go¬ 
dina kasnije (1901 u Ziirichu) govorio o istoj temi. I pet godina 
kasnije (1906) treći je kasniji veliki učenjak, NIELS BOHR, 
kao sveučilišni apsolvent u Kopenhagenu, pisao o tome (»Utvr¬ 
đivanje površinskog tlaka tekućine«). Nije slučajno što su ovi 
mladi ljudi — Tesla, Einstein i Bohr — kojima se čovječan¬ 
stvo danas divi, svoje prve radove posvetili — istoj temi. 1 

Međutim, druga godina Teslina studija u Grazu bila je za 
njega kritična. Nije imao stipendije, pa je u dva navrata mo- 


1) Ovo piše G. K. Cverava u jednoj od najnovijih i možda najboljoj Tesli- 
noj biografiji: »Nikola Tesla«, Lenjingrad 1974: »Taj je problem zadnjih tride¬ 
setak godina zaokupljao najveće prirodoslovce u raznim zemljama, najtješnje 
povezan s molekulamo-kinetičkom teorijom o postanku materije, tj. s pita¬ 
njima koja su bila istinski interes radoznalih mladih ljudi.« 

Nikola Tesla kao student — Muzej Nikole Tesle, Beograd 

lio Maticu srpsku u Novome Sadu za dodjelu stipendije, ali 
je bio odbijen (14. listopada 1876. i u studenome 1878). Na¬ 
vodio je kako je bio bolestan i nije polagao ispita pa da je 
zbog toga izgubio stipendiju. Pravi razlog bilo je nešto drugo. 

3* 

Kolege su Tesli bili zavidni što je ljubimac svih profesora 
pa su ga stali ismijavati — kako on ipak ne zna što sve oni 
»znaju«, vještine u kojima su pravi virtuozi, a on se izgovara 
da to neće ili ne smije. Ponositi mladić dao se isprovocirati 
te je popustio i pridružio se njihovim igrama. 

»Vino je malo pio« — piše u svojim sjećanjima na Tesline 
studenske dane u Grazu njegov kolega Košta Kulušić — »a 
žena se klonio kao vatre«. Kulušić opisuje kako je Tesla stao 
kartati, igrati domino i biljar. Te je igre već prije bio naučio 
i u tome mu nije bilo premca. Većinom je dobivao, ali nije 
htio iskoristiti suigrača. Nekad bi i gubio, pa se dao navući 
na posuđivanje novca. I, dakako, došao je u neugodnu situa¬ 
ciju: od nečega je morao živjeti, a stipendije nije imao. Pre¬ 
stao se i kući javljati. To i sukob s prof. Poeschlom, koji ga 
je ismijao, doveli su ga u bezizlazno stanje. I jednoga dana 
Tesla je nestao. Drugovi su mislili da se utopio u Muri. Bilo 
je to u prosincu 1878. 

Međutim, netko je Kulušiću javio da je Teslu vidio u MA¬ 
RIBORU kako karta u gostionici. On je to javio Teslinom 
ocu i otac je doputovao u Maribor. Tesla se pravdao kako 
radi kod nekog inženjera i dobro zarađuje, ali je ocu obećao 
da će nastaviti studije. Cverava je došao do službenog do¬ 
kumenta o Teslinu boravku u Mariboru i da je »kao nezapo¬ 
slen« bio upućen u mjesto svog stalnog boravišta — u Gospić. 

Takav Teslin dolazak u Gospić strašno je djelovao na oca 
koji je nakon kratkog vremena umro, 17. travnja^ 1879. Nakon 
toga Tesla se neko vrijeme zaposlio kao predavač u gospićkoj 
gimnaziji — gdje je nekada bio đak. A kad se situacija done¬ 
kle popravila, početkom siječnja 1880. otputovao je u Prag na 
daljnje studije. 

U Pragu »sam postigao odlučan napredak« — piše Tesla u 
Autobiografiji — »koji se sastojao u odvajanju komutatora 
od stroja i proučavanju pojave u tom novom aspektu. Među¬ 
tim, još uvijek je nedostajao rezultat.« Teslu je znači i dalje 
progonila misao o usavršenju stroja, što je predlagao prof. 
Poeschlu u Grazu. 

Poteškoće su ga pratile ii u Pragu. Naime, nije se mogao 
upisati na tamošnje sveučilište iz zaista čudnovatoga razlo¬ 
ga — jer u srednjoj školi nije učio grčki! Prema tome, u Pragu 
je samo volonterski slušao predavanja iz fizike i matematike. 
To je Teslu navelo da izmijeni svoj pogled na život, što sam 
priznaje: »Shvatio sam da su moji roditelji za me mnogo žr¬ 
tvovali i odlučio sam ih osloboditi toga tereta.« Prilika za to 
ubrzo mu se pružila s ponudom zaposlenja u Budimpešti. 

Treba spomenuti da se Tesla u Pragu upoznao i s pozna¬ 
tim skladateljima Smetanom i Dvorakom, s kojim se sasta¬ 
jao i nekoliko desetljeća kasnije u New Yorku, u tamošnjoj 
Metropolitan operi i na bili jaru. 


Dva mjeseca tmurna 


Ravno pred stotinu godina (1876) izumljen je telefon. Izu¬ 
mio ga je Alexander Graham Bell, američki fizičar škotskog 
porijekla. Kad je Tesla bio u Pragu, telefonski je val iz Ame¬ 
rike bio stigao u Evropu. Američki izumitelj THOMAS ALVA 
EDISON (1847—1931) preuzeo je telefonske instalacije u Ev¬ 
ropi a svoje je sjedište za Evropu imao u Parizu. Njegov 
direktor za Evropu bio je Madžar Tivadar Puškaš. Trebalo 
je i u Budimpešti instalirati telefonsku centralu. Taj je za¬ 
datak povjeren Tivadarovu bratu, Ferencu Puškašu, 1880. go¬ 
dine, s kojim je Teslin ujak, Pajo Manđić, bio ranije u vojnoj 
akademiji i ostao u prijateljskim vezama. Čim je Pajo čuo 
za gradnju telefonske centrale u Budimpešti, pomislio je da 
je to prigoda da se Nikola zaposli. Ferenc je trebao ljude, a 
Pajo je Teslu preporučio kao čovjeka koji se vrlo dobro ra¬ 
zumije u elektrotehniku. 

Tesla se u Budimpešti najprije zaposlio kao — crtač, ali je 
ubrzo postavljen za vođu ekipe. U njegovoj je ekipi bio me¬ 
haničar Antal Szigety s kojim se Tesla sprijateljio. On je 
kasnije čak s Teslom krenuo u Francusku i Ameriku. 

Za brzi Teslin napredak u radu bio je zaslužan njegov pro- 
nalazački smisao. Tesla je, naime, u Budimpešti usavršio TE¬ 
LEFONSKO POJAČALO, što nije patentirao jer tada u Evropi 
nije bilo patenata. Teslinim je prilogom realiziran i prvi pri¬ 
jenos opere »Janos Hunyady« iz budimpeštanske dvorane »Vi- 
gado«. Bilo je to 4. veljače 1882. Telefonska centrala u Budim¬ 
pešti, četvrta po redu na svijetu, bila je puštena u rad već 
prije — 1. svibnja 1881. 

Teslin boravak u Pragu, iako kratkotrajan, bio je koristan 
za njegov daljnji razvoj. Naime, Tesla je pomno pratio razvoj 
elektrotehnike. Znao je za pokuse Leona Foucaulta 1855. u 
Parizu. To su bile vrtložne struje, koje se induciraju u bak¬ 
renoj ploči kad se ispred ploče magnet pomiče. Kad se šta- 
pasti magnet okreće ispred bakrenog diska, onda se i bakreni 
disk okreće zajedno s magnetom. Foucault je to protumačio 
kao pojavu induciranih struja u disku i one su po njemu pro- 


36 


37 


zvane »Foucaultovim strujama«. I Tesla je sebi postavio pi¬ 
tanje: kako postići isti efekt koji se postizava okretanjem mag¬ 
neta — kako dobiti OKRETNO MAGNETSKO POLJE ? Rje¬ 
šenje je odjednom bljesnulo u njegovom duhu, a evo kako 
je do toga došlo. 

Početkom 1882. Tesla je zbog velikih napora obolio. Sluh 
mu je postao preosjetljiv. Prijatelj Szigety mu je preporučio 
gimnastiku i gibanje, dok mu je neki ugledni liječnik propisao 
velike dnevne doze bromida i njegovu bolest proglasio »je¬ 
dinstvenom i neizlječivom«. 0 čemu se zapravo radilo? Možda 
to objašnjava jedno mjesto iz Tesline Autobiografije gdje on 
opisuje svoj izvanredan sluh: 

»Moj vid i sluh uvijek su bili izvanredni. Kad sam bio dje¬ 
čak, nekoliko sam puta kuće u susjedstvu spasio od požara, 
jer bih čuo neko karakteristično pucketanje koje susjede na 
spavanju nije uznemirivalo i dozivao u pomoć. U vrijeme 



Teslino »Kolumbovo jaje«, kojim se postizava okretno magnetsko 
polje —Muzej Nikole Tesle, Beograd 



Model Tesline turbine — Muzej Nikole Tesle, Beograd 


mojih eksperimenata u Coloradu, kad sam 1899. bio navršio 
četrdesetu godinu, mogao sam grmljavinu čuti na udaljenosti 
od 550 milja. Granica zamjećivanja zvukova kod mojih mlađih 
asistenata bila je jedva nešto veća od 150 milja. Prema tome, 
moje je uho bilo tri puta osjetljivije nego njihovo. U to sam 
vrijeme, da tako kažem, čak bio gluh u odnosu na senzibil¬ 
nost u periodima kad sam bio napregnut. U Budimpešti sam 
kucanje ručnoga sata čuo u trećoj sobi. Lagano slijetanje muhe 
na stol znalo bi zatutnjiti u mome uhu. Kočija, koja je pro¬ 
lazila na udaljenosti od nekoliko milja, drmala mi je tijelo. 
Zvižduk lokomotive daleke dvadeset-trideset milja zatresao bi 
klupu ili stolicu na kojoj sam sjedio tako jako da je bol bila 
nepodnošljiva. Zemlja se pod mojim nogama neprestano tre¬ 
sla. Svoj sam krevet morao poduprijeti gumenim jastucima, 
da bih se uopće mogao odmoriti...« 

Izvanredna osjetljivost Teslina sluha upravo se u Budim¬ 
pešti razvila do vrhunca, kad mu je bilo dvadesetpet godina — 
— što također kaže na drugome mjestu svoje Autobiografije. 
Osjećao je da dolaze najvažniji i najkreativniji trenuci njegova 
života. Možda je njegova »bolest« početkom 1882. bila samo 
to?! 

»Očajnički sam se prihvatio života, ne nadajući se da ću se 
ikada oporaviti. Jaka želja za životom i nastavkom rada i 
Pomoć pravoga prijatelja učinile su čudo. Zdravlje se vratilo. 

a s njime i jakost uma. Kad spomenem taj problem, gotovo 
žalim što je borba prerano završila« — piše Tesla. »Kad bih 
preuzeo zadatak, to nije bilo kao kod drugih ljudi. Ja bih se 
zakleo! To je bilo pitanje života i smrti.« 

Ovi reci vjerojatno najbolje ilustriraju Teslinu tjeskobu 
što nije načistac mogao izvesti stanovite ideje koje je u sebi 
nosio i drugima predlagao (npr. ideju koju je predložio prof. 
Poeschlu u Grazu). Osjećao je rješenje, a nije ga mogao kon- 
kretizirati. I ta očajna borba u njegovom duhu trajala je 
godinama. 

»U dubini mozga ležalo je rješenje« — piše Tesla — »ali 
mu još nisam mogao dati vanjski izgled. Jednoga popodneva, 
koga se uvijek sjećam kao da je sada, s prijateljem (Szigety- 
jem) sam šetao u gradskom parku i recitirao pjesme. Tada 
sam znao cijele knjige napamet, od riječi do riječi. Jedna od 
njih bio je Goetheov „Faust". Sunce je upravo zalazilo i pod¬ 
sjetilo me na poznati odlomak: 

Sunce uzmiče i dan umire, 

A ono dalje novi život stvara. 

Ah, što nemam krila, pa da se rašire, 

Da za tobom letim iznad zemnog žara. 

Kad sam izrekao ove nadahnjujuće riječi, sinula je ideja 
poput bljeska svjetlosti i u jednome trenutku istina je bila 
otkrivena. Štapom sam u pijesku crtao dijagrame koje sam 
šest godina kasnije iznio pred Američki institut elektroinže- 
njera i moj ih je drug potpuno shvatio. Slike koje sam vidio 
bile su potpuno oštre, jasne i čvrste poput metala ili kamena, 
tako da sam mu rekao: „Vidiš li ovdje moj motor; pogledaj 
kako sada radi u drugome pravcu”. Ne mogu opisati svoje 
osjećaje. Da Pigmalion vidi kako oživljava njegov kip, ne bi 
bio više potresen. Tisuću tajni prirode o koje sam se slučajno 
spoticao dao bih za ovu koju sam iz nje iščupao...« 

»Neko sam se vrijeme sasvim predao beskrajnom užitku 
zamišljanja strojeva i skiciranja novih oblika. Bio sam sre¬ 
tan, kao nikad prije u životu. Ideje su dolazile u nekom nepre¬ 
stanom mlazu i jedina je teškoća bila što sam ih morao brzo 
fiksirati. Dijelovi aparata koje sam zamišljao bili su mi pot¬ 
puno jasni, sve do najmanjih sitnica. Oduševljavala me je 
misao na motore u neprekidnom radu, jer su tako mome du¬ 
ševnom oku izgledali još čarobnije. Kad prirodni nagon po¬ 
stane strast, čovjek kroči svome cilju koracima od sedam 
milja. U NEPUNA DVA MJESECA RAZRADIO SAM SVE TI¬ 
POVE MOTORA I MODIFIKACIJE SISTEMA KOJI DANAS 
NOSE MOJE IME.« 

Namjerno smo se duže zadržali na vlastitim Teslinim cita¬ 
tima jer se radi o opisu vrhunca njegova pronalazaštva, o naj- 


Thomas Alva Edison 



plodnijem razdoblju njegova života — o dva nepuna sudbono- 
sna mjeseca. Jest, može se reći da je usavršavanje telefonskog 
pojačala prvi konkretni Teslin izum, ali mu je u Budimpešti 
sinulo jasno rješenje. OKRETNOG MAGNETNOG POLJA i 
niza drugih izuma, koje je nakon nekoliko godina patentirao 
u Americi. A upravo ti su izumi izazvali pravu revoluciju u 
elektricitetu: do tada je bila poznata samo istosmjerna struja 
a Tesla je otkrio IZMJENIČNU STRUJU i njezin POLIFAZNI 
SISTEM. 

Edison je 4. rujna 1882. u New Yorku pustio u pogon prvu 
električnu centralu istosmjerne struje na svijetu. Malo nakon 
toga slične centrale gradi u Americi i Evropi. Zbog toga Tesla 
i njegov prijatelj Szigety idu ujesen 1882. u Pariz i Strassbourg, 
u službi Edisonove kompanije, a tako će u srpnju 1884. poći 
i u Ameriku. U međuvremenu je Tesla usavršio REGULA¬ 
TOR NAPONA DINAMO-STROJA i u Strassbourgu, uz pomoć 
Szigetyja, izradio svoj PRVI MOTOR. Rad motora demonstri¬ 
rao je na svoj rođendan, 10. srpnja 1883. Suradnici predlažu 
Tesli da osnuje kompaniju koja će proizvoditi motore, ali on 
ne zna ni što je poslovnost ni što je kompanija! 

Ovdje se nameće pitanje prvog Teslinog pasoša ili »putov¬ 
nice«, kako se tada govorilo. Predsjedništvo kraljevske hrvat- 
sko-slavonsko-dalmatinske zemaljske vlade u Zagrebu 25. stu¬ 
denoga 1883. dostavilo je kotarskom uredu u Gospiću Teslin 
Pasoš »za inozemstvo Francusku, Rusiju i Njemačku na triie 
godine« 1 . 


bn^T.’ FUt0VmCe br0J: 1079<l ' Spis ° tome nalazi se u Arhivu Hrvatske u Zagre¬ 
bi br. 5130 zajedno s »osobnim opisom molitelja«. — O tome sam pisao u. 
Jobusu« (Zagreb, 12. veljače 1961): »Prvi pasoš vjelbenika Tesle«. 

Teslin opis, prilog njegovoj molbi za dobivanje pasoša 1883. 
Arhiv Hrvatske, Zagreb 


Nije jasno kako je Tesla — bez pasoša — 1882. iz Budim¬ 
pešte otputovao u Francusku i Njemačku, kad je istoj 11 
nu dana kasnije zatražio pasoš za te zemlje. Također mj 
poznato da je dobio dozvolu za odlazak u Ameriku 1884, je 
to u njegovoj putnioi iz 1883. nije bilo predviđeno. 


U Americi 




»S najdubljim divljenjem mislimo kako je 
Nikola Tesla mogao postići tako velika dos¬ 
tignuća i izvršiti takav utjecaj u zemljama s 
većim znanstvenim i industrijskim razvojem 
nego u zemlji svoga rođenja i mladosti, odak¬ 
le je ponio istraživalački i nezavisan duh.« 

Niels Bohr, veliki danski fizičar 

Polovicom 1884. godine Tesla je doputovao u Ameriku s iz¬ 
vanrednim popratnim pismom Eđisonova predstavnika u Pa¬ 
rizu, Batchellora. Zaposlio se kod EDISONA. Nakon tjedan da¬ 
na dobio je nalog da popravi dinamostrojeve na brodu »Ore- 
gon«, tada najbržem parobrodu s obzirom od 14 čvorova, koji 
je trebao isploviti na prvo putovanje. S ekipom ljudi radio je 
dvadeset sati i uklonio kvar. Kad se ujutro, nakon obavljenog 
zadatka, vraćao kući, susreo je Edisona u pratnji Batchellora. 
Čuvši za rezultat Edison je rekao: »Batchellore, to je prokleto 
dobar čovjek!«. Nakon toga Tesla je dobio punu slobodu rada. 
Tražilo se da projektira i izradi dvadesetčetiri različita tipa 
dinamostrojeva uz nagradu od 50 000 dolara. Pet mjeseci radio 
je gotovo dvadeset sati dnevno. A kad je i taj zadatak bio go¬ 
tov, obećana nagrada bila je obična »američka šala«. Osim toga 
Edison se nije zainteresirao za polifazne struje i Tesla ga je 
napustio u siječnju 1885. 1 

Već u ožujku iste godine Tesla osniva vlastitu kompaniju 
za rasvjetu lučnicama i prijavljuje PRVE PATENTE LUCNICA 
i TUNAMA (s tri četkice) ZA NJIHOV POGON. Međutim, u 
Americi je došlo do velike ekonomske krize i poznatoga rad¬ 
ničkog štrajka u Chicagu, 1. svibnja, nakon čega su bankro¬ 
tirale mnoge kompanije, pa i Teslina. Tesla je bio primoran 
toditi na njujorškoj kanalizaciji. 

»Ni-v S rikaz TesIilla rada u Americi koristio sam sastav đra Tome Bosanca 

Kola Tesla«, namijenjen za snimanje filma o Tesli (str. 12—24). 

Ubrzo je Tesla stupio u vezu s jednom kompanijom koja 
instalira telegrafe, a u travnju 1887. potpisao je ugovor o os¬ 
nivanju vlastite električne kompanije (TESLA ELELI ML 
COMPANY) s osnovnim kapitalom od 500 000 dolara. Uredio 
je svoj laboratorij u New Yorku i već 12. listopada iste godine 
prijavio PRVI PATENT MOTORA i još ČETRDESET PATE¬ 
NATA, kompletni polifazni sistem — motore, generatore, raz¬ 
diobu' i prijenos električne energije. 

O svojim pronalascima Tesla je 16. svibnja 1888. odižao 
predavanje pred američkim Udruženjem elektroinzenjera. Jav¬ 
nost je bila impresionirana jer su izmjenične struje omogu¬ 
ćavale prijenos električne energije na bilo koju udaljenos . 
U akciju je stupio GEORGE WASTINGHOUSE koji je ocije¬ 
nio značenje novih otkrića pa je preuzeo svih četrdeset Tesli- 
nih patenata, uz odštetu od milijun dolara. Tesli je jos obec 
po jedan dolar za svaku konjsku silu motora ih generatora 
Čak mu je dao i mjesečnu plaću od dvije tisuće dolara ka 
savjetniku, dok se proizvodnja ne uvede. Tesla je odmah 
likvidirao vlastitu kompaniju i ostavio samo laboratorij. 

Tada se javilo mnoštvo pronalazača polifaznih struja koji 
su postavljali pitanje prvenstva. Međutim, Tesla je svoj sis- 
tem P patentirao u DVADESET ZEMALJA. Iako je postojao opći 
interes za proizvodnju, nije se bila razmahala proizvo 1 ^ 
tora jer nije bilo centrala izmjeničnih struja. Tu je Raciju 
pokušao iskoristiti Edison. Poveo je kampanju protiv Teslma 
sistema. Uspio je da država Virginia zabrani struju jacu od 




Tesla kraj svojih eksperimenata — Muzej Nikole Tesle, Beograd 


800 volti. Osim toga Edison je postigao da se smrtna kazna u 
Sing-Singu izvodi izmjeničnim strujama, pa je u tu svrhu 
1890. izgrađena električna stolica. 

Tesla se, međutim, nije dao izazvati. Skupio je sredstva i 
dobro opremio svoj laboratorij. U jesen iste godine održao 
je predavanje o svome novom sistemu i u Parizu. Tamo je 
sreo ujaka Petra Mandića koji je, nakon što je Austro-Ugarska 
preuzela upravu u Bosni i Hercegovini 1878, bio mitropolit u 
Bosni. Tesli su bili potrebni dokumenti za dobivanje američ- 
kog državljanstva jer su stranci imali teškoća kod patentira¬ 
la svojih izuma. Ujak je još 1885. bio dobio duplikate Tesli- 
nih svjedodžbi u rakovačkoj realci, 2 ali su neki njegovi doku- 

2) Knjižnica karlovačke gimnazije ima i dokumente o izdavanju duplikata 
leslinih svjedodžbi u rakovačkoj realci. Naime, Teslin ujak, gospićki proto 
retar Mandić,. je 2. svibnja 1855. Rr. zemaljskoj vladi, odjelu za bogošt. 
"»stavu, podnio molbu da »svjedodžbu zrelosti meni za Nikolu Teslu izdati 
Tesla je, piše ujak, »otišao u New York u Americi, da se u telefonskoj 
?~Vci usavrši, a nuždne su mu tamo svjedočbe o svršenim ovdje u nas nau- 
earna ‘- Molba je pozitivno riješena 1. lipnja 1885 (br. 4576). 

menti čini se, bili ostali u Grazu i Pragu još dok je studirao. 
Zbog toga je Tesla s ujakom doputovao u domovinu i novu 
godinu 1890. dočekao u Smiljanu. 

Industrija se u Americi od New Yorka razvijala, prema Ve¬ 
likim jezerima i tamo su rasle potrebe za električnom ener¬ 
gijom. Tako se došlo na zamisao o izgradnji centrale na Nia¬ 
gari. Kad je raspisan natječaj, pristiglo je samo sedamnaest 
planova. Samo jedan među njima zastupao je Teslin polifazm 
sistem. Gradnja je već bila u toku, ali nije usvojen nijedan od 

predloženih projekata. . . . 

Naredne je godine njujorška centrala istosmjerne struje iz 
1882 koja je u početku imala samo 550 kilovatsati jačine, re¬ 
konstruirana i davala je 21 600 kilovatsati. Međutim, iste je 
godine bila i izložba u FRANKFURTU NA MAJNI, gdje su C. 
E. L. BROWN i DOLIVO DOBROVOLSKI demonstrirali prije¬ 
nos električne energije na udalejnosti od 173 kilometara od 
LAUFFENA do FRANKFURTA, s naponom od 30 000 volti, lo 
je bilo odlučno za primjenu Teslina sistema na Niagan. 

Westinghouse nije svojim projektom konkurirao za izgrad¬ 
nju centrale na Niagari jer je znao kako je natječajna komisija 
bila orijentirana — za Edisona. Edison je na kraju shvatio da 
je izgubio igru pa je predložio fuziju svoje kompanije s Thom- 
son-Houstonovom električnom kompanijom. Tako je 1892 na¬ 
stala jedinstvena GENERALNA ELEKTRIČNA KOMPANIJ 
(GEC). Njezina prava zadaća bila je izrada planova za Niagaru. 
GEC je otkupio sve Tesline patente od Westinghousea i 1895. 
je isporučena struja prvom potrošaču, Ređuction Company u 
Pithsburggu. Kompletna CENTRALA NA NIAGARI proradila 
je u studenome 1896. i bio je priključen grad BUFFALO, uda¬ 
ljen 35 kilometara. _ . 

Tesla se, međutim, time nije zadovoljio. Trebalo je^ izraditi 
jake strojeve da bi se dobili pravi efekti. Edisonova žarulja s 
ugljenom niti, naime, nije zadovoljavala: trošila je mnogo 
energije i bila je kratkoga vijeka. Tesla se sjetio polarnoga , 
svjetla svoga profesora Sekulića iz Rakovca. Polarno^svjetlo 
je pravi izvor svjetlosti, mislio je, ali su potrebni GENERA¬ 
TORI VISOKE FREKVENCIJE. I Tesla ih je ubrzo (1890) pa¬ 
tentirao. O tome je držao predavanja u Londonu i Parizu i 
New Yorku. Na svjetskoj izložbi u Chicagu, 1. svibnja 1893, 
u čast četiristote godišnjice otkrića Amerike, dominirala je 
Teslina luminiscentna rasvjeta. Iste godine, u kolovozu, odr¬ 
žan i treći kongres elektrotehničara, na kome je bio i Tesla. 
Tamo su usvojene jedinice koje su uglavnom ostale na snazi 
do 1948. godine. Tesla tada sigurno nije očekivao da ce jed¬ 
noga dana jedna jedinica nositi i njegovo ime. 

Ponovo je u Americi došlo do privredne krize. Od 1892. cio 
1896. uslijedili su štrajkovi i kompanije su se našle u nezavid¬ 
nom položaju. Westinghouse je tada Tesli bio dužan deset nu- 

na jednom predavanju demonstrira svoje visokofrekventne 
struje — Muzej Nikole Tesle, Beograd 

lijuna dolara. To je bio iznos koji je Tesli pripadao prema ugo¬ 
voru — za jedan dolar od svake konjske sile njegovih motora. 
Westinghouse želi da mu Tesla oprosti dugovanje. I Tesla ve¬ 
likodušno kida sklopljeni ugovor sjećajući se kako mu je 
Westinghouse pomogao kad je njemu bilo najteže. Odrekao 
se zarađenog novca koji mu je ubrzo bio potreban. Naime, 
13. ožujka 1895. netko je potpalio Teslin laboratorij u Grand 
Streetu. Svi su Teslini radovi propali. Međutim, Teslina ne¬ 
sreća nije bila potpuna. Naime, jedan od direktora Morganove 
banke E. D. Adams, dao je 150 000 dolara za izgradnju NOVOG 
TESLINA LABORATORIJA u New Yorku, u East Houston 
Streetu 45. Tri mjeseca kasnije laboratorij je bio gotov. U 
međuvremenu je proradila Niagara i Tesla je bio na vrhuncu 
slave. 

Tada je Tesla učinio novi potez: najavio je opće KOMUNI¬ 
CIRANJE BEZ ŽICA po cijeloj zemaljskoj kugli. To je bilo 
revolucionarnije od njegovih elektromotora. On ^pituje - 
-ZRAKE i u potpunosti razvija RENTGENSKU TEHNIKU, 
ali to nije patentirao. Drugi su, međutim, iskoristili tu nje¬ 
govu tehniku. 

Morgan i Curtis dali su sredstva za izgradnju Tesline RA¬ 
DIOSTANICE U COLORADO SPRINGSU 1899. Najavljeni su 
nezamislivi učinci. Tesla izjavljuje da je spreman ostvariti 
SVJETSKU TELEGRAFIJU. Njegov laboratorij posjećuje i 
MARCONI, vidi što on radi i 26. travnja 1900. prijavljuje to 
kao svoj patent u Londonu. 

Morgan je iste godine u studenome dao 150 000 dolara za Te¬ 
slin projekt »svjetske telegrafije«. Bilo je izabrano mjesto na 
LONG ISLANDU, stotinu kilometara od New Yorka, gdje je 
Tesla podigao svoju »Pećinu na straži« (Wardencliffe). Tajno 
se ispitivalo i mjesto u Engleskoj gdje je trebala biti prijemna 
stanica. Nastupilo je poskupljenje i došlo je do zakašnjenja. 
Tada se desilo veliko iznenađenje: Marconi je uspostavio tele¬ 
grafsku vezu bez žica između Engleske i New Foundlanda. Bilo 
je to 12 prosinca 1901. Iznenađenje je bilo ogromno. 

Tesla se ioš uvijek nije predavao. Želio je izgraditi POSTRO¬ 
JENJE ZA IZVOZ ELEKTRIČNE ENERGIJE BEZ ŽICA a ne 
samo za telegrafiranje. Međutim, novaca je nestalo. Teslu su 
počeli smatrati »ludim« i Morgan više nije bio raspoložen da 
da predujam. Tesla je -morao likvidirati radove i vratiti dugov • 
Bilo je to 1906. To je bio Teslin poslovni svršetak. 


Teslini intimi i njihova primjena 


Ukratko ocrtali smo period Teslina pronalazaštva, pa se 
nameće pitanje cjelokupnog značenja rada Nikole Tesle. 

»Nikola Tesla, to je 112 njegovih najznajčajnijih patenata 
i pronalazaka iz elektrotehničkih strojeva, transformatora, 
prijenosa energije, visokofrekventne tehnike, radio-tehnike, te- 
Iemehanike, rasvjete parnih turbina, 73 članka u različitim 
časopisima, 39 000 dokumenata tehničke i naučne dokumen¬ 
tacije. To je 29 diploma i priznanja različitih sveučilišta, aka¬ 
demija i društava. To su brojni članci u časopisima i novina¬ 
ma pisani o njemu. To je neumoran rad ispunjen stvarala¬ 
štvom, neviđenim u historiji razvoja tehnike« — rekao je dr 



Teslin potpis na kraju jednoga pisma — Muzej Nikole Tesle, 

Beograd 

Tomo Bosanac na sjednici Savjeta akademija znanosti i um¬ 
jetnosti SFRJ u povodu 30-godišnjice Tesline smrti, 12. pro¬ 
sinca 1973. u Zagrebu. 1 

Navedenim je riječima vjerojatno najbolje ocrtano znače¬ 
nje Nikole Tesle. U povodu toga dr Bosanac je u svome pre¬ 
davanju »Nikola Tesla — Jugoslaven kozmopolit« citirao i 
neke od najpoznatijih svjetskih znanstvenika. 

»Predavanja i ono što sam prethodno pitao o Tesli nuka 
me na zaključak da je Tesla bio najveći elektrotehnički pro¬ 
nalazač kojega smo ikad imali u našem članstvu. Dapače, smi¬ 
jemo ići i dalje, pa reći da je on bio NAJVEĆI PRONALAZAČ 
U CJELOKUPNOM SVIJETU ELEKTROTEHNIKE« — napisao 
je Eccles 1943. u časopisu Društva elektrotehničkih inženjera 
Engleske prigodom Tesline smrti. 

Iste je godine slično laskavo priznanje Tesli odao i C. 
F. Scott u časopisu El. Eng.: »Evolucija električne energije 
od Faradayjeva otkrića 1831. g. do početnih velikih instalacija 
polifaznog sistema u Niagari 1896. godine bez sumnje je naj- 


1) Edicija: » Svečana akademija u čast Nikole Tesle u povodu 30-godišnjice 
smrti « Savjet akademija znanosti i umjetnosti SFRJ, Zagreb, 12. prosinca 
1973. Predavavanje dra Tome Bosanca: » Nikola Tesla — Jugoslaven kozmo¬ 
polit* (str. 15—20). — Dr Bosanac je izvanredni član JAZU, redovni profesor 
Elektrotehničkog fakulteta u Zagrebu i predsjednik Izvršnog odbora za pro¬ 
slavu 120-obljetnice Teslina rođenja. 


kolosalniji događaj u cijeloj povijesti tehnike«. Hidrocentrala 
pa slapovima Niagare sagrađena je po Teslinu sistemu. »Tada 
s e smatralo« — istakao je dr Bosanac — »DA JE SISTEM 
NIAGARA—TESLA POTHVAT RAVAN PRVOJ ŠTAMPANOJ 
RIJECI«. 

»Eksperimenti Nikole Tesle s izmjeničnim strujama viso¬ 
kog napona i visokih frekvencija« naslov je knjige koja je 
objavljena 1904. godine. Knjiga je dugo vremena služila kao 
putokaz što se može postići u toj tehnici. »Mnogo je toga 
postignuto« — kaže dr Bosanac — »a još mnogo toga treba 
tek realizirati. TEHNIKA SE JOŠ NIJE TOLIKO RAZVILA 
DA SE MOGU PRIKAZIVATI SVI NJEGOVI (Teslini) PRO¬ 
NALASCI«. Samo su rijetki Teslini pronalasci iskorišteni. »Do 
danas se još upotrebljava Teslin transformator za dobivanje 
visokofrekventnih napona. Ostali značajni pronalasci visoko- 
frekventne tehnike nisu iskorišteni, ali su zato iskorišteni nji- 


Nikola Tesla u svom laboratoriju 


Teslin transformator — Muzej Nikole Tesle, Beograd 



















hovi dijelovi. To su VISOKOFREKVENTNI GENERATOR, 
OSCILATOR, ANTENA, PRILAGOĐENI KRUGOVI, NEONSKE 
CIJEVI. Njegova je ideja bila PRIJENOS VELIKIH ENER¬ 
GIJA BEZ ŽICA, što nije ni do danas realizirano. Njegove 
ideje nisu fantazija, jer on je riješio svaku ideju, izradio stroj, 
izvršio pokus njime, te ga patentirao. Neke njegove ideje 
zvuče kao fantazija, a ipak su moguće.« 

Svojim pronalascima Tesla je »zaključio polifaznu energet¬ 
sku tehniku, ali je u visokofrekventnoj tehnici PRESKOČIO 
SVOJE VRIJEME. Toliko je novih ideja riješio, rješenjima 
zapanjio cjelokupni tadašnji svijet, da je proglašen čarobnja¬ 
kom« — tvrdi dr Bosanac. 

Ključni element visokofrekventne tehnike, elektronsku trio¬ 
du, pronašao je 1907. Forest. To je jedan od osnovnih prona¬ 
lazaka za daljnji razvoj rađio-tehnike i televizije. A Forest je 
radio s Teslom. U čestitki za 75. Teslin rođendan (1931) Forest 
je napisao: »...nitko nije tako uzbudio moju mladenačku 
imaginaciju, stimulirao moju pronalazačku ambiciju ili po¬ 
služio kao izvanredan primjer briljantnog uspjeha, u podru¬ 
čju u koje sam želio ući kao što ste vi samo to učinili. Vaša 
jednostavna tvrdnja jednom prilikom kako znate, da sam 
sposoban da nastavim obnovila je moju hrabrost i dala mi 
novu vjeru u sebe, u ono vrijeme kad sam bio bolno iscrp¬ 
ljen... Ne samo za fizički uspjeh vaših istraživanja visokih 
frekvencija, koja su bila osnovni temelj velike industrije ra- 
dio-prijenosa u kojoj sam radio, nego i za neprestanu inspi¬ 
raciju vašim nekadašnjim pisanjem i vašim primjerom, dugu¬ 
jem vam posebnu zahvalnost...« 

Tesla je prije mnogo godina sagledao velike probleme da¬ 
našnjice, koje onda ljudi nisu niti naslućivali. Govorio je 1915. 
godine: »Gotovo svuda imat ćemo uništavače dima, usisavače 
prašine, ozonizatore, sterilizatore vode, zraka, hrane i odjeće 
i sprečivače nezgoda na ulicama, autocestama i na podzem¬ 
nim željeznicama.« On je za to imao i rješenja tvrdi dr 
Bosanac. 

U svome glavnom zanimanju — prijenosu energije bez 

žica _ Tesla je čak vidio i RJEŠENJE SVJETSKIH 

SUKOBA. Time bi bila moguća kontrola naoružanja i pri¬ 
prema za rat. Prošlo je mnogo godina i sada vidimo kako se 
Tesline ideje počinju ostvarivati. Svjedoci smo velikog razvoja 
radija televizije i telekomande. Zvuk i slika prenose se s 
bilo koje točke na Zemlji, pa čak i s Mjeseca, ali se i dalje 
vodi borba za prevlast i pri tome koriste dostignuća i pro¬ 
nalasci ljudi pronalazačkog duha. Tesla je, međutim, zami¬ 
slio stroj koji bi u ratu nadomjestio čovjeka. Taj stroj na¬ 
zvao je AUTOMATON. U tu je svrhu izradio brod kojim je 
iz daljine mogao upravljati (patent od 8. studenoga 1898). 

•Ztesćn 


Za 75. rođendan (1931) Tesli je uputio čestitku i veliki svjetski 
učenjak Albert Einstein: »S veseljem sam saznao da slavite svoj 75. 
rođendan i da ste kao pionir u području struja visoke frekvencije 
doživjeli izvanredan razvoj te tehnike. Čestitam na velikom uspjehu 
Vašega životnog djela« — Original u Muzeju Nikole Tesle u 

Beogradu 


Čak je s tim brodom napravio pokus na jednom jezeru u 
blizini New Yorka. Za taj njegov izum bila se zainteresirala 
američka vojska, da bi ga ugradila u — torpedo. 

Tesla je postavio i temelje suvremenoj RADARSKOJ TEH¬ 
NICI, koja je imala odlučujuće značenje u drugom svjetskom 
ratu, osobito u obrani Engleske. 

On je predvidio eru AVIONA BEZ PILOTA koji su prve ratne 
zadatke izvršili potkraj prvoga svjetskog rata. Nešto slično 
je i s RAKETNOM TEHNIKOM koja je u drugom svjetskom 
ratu imala masovnu primjenu. Teslini su pronalasci i FLUO¬ 
RESCENTNA RASVJETA, LASER, itd. 

Spomenuli smo Tesline motore. Princip po kome danas radi 
VIŠE OD 95 POSTO ELEKTRIČNIH MOTORA U SVIJETU 
također je Teslin. 

Prema podacima UNESCO-a, prije deset godina na svijetu 
je bilo 10257 milijuna radio-prijemnika i oko 40 milijuna te¬ 
levizora. »Bez Nikole Tesle ne bismo tako brzo došli do da¬ 
našnje elektrotehnike, bežičnih veza, radija i televizije« — 

Teslin model teledirigiranog broda — Muzej Nikole Tesle, Beograd 












piše ljubljanski sveučilišni profesor inž. Božidar Magajna u 
izdanju Elektrotehniške zveze Slovenije »Nikola Tesla« (Lju¬ 
bljana 1970). 

Računa se da je Tesla imao oko OSAM STOTINA IZUMA. 
Do toga je došao ne samo zahvaljujući teoriji, nego i poku¬ 
sima u svojim laboratorijima. Pri pokusima je uočavao i po¬ 
jave na koje prvotno nije mislio. Jedan od takvih primjera 
su Tesline visokofrekventne struje. One se primjenjuju npr. 
u MEDICINI, koja ih provodi kroz živi organizam. Tu je stru¬ 
ju u terapiji Tesla prvi primijenio 1891. Nakon njega to je 
učinio francuski liječnik d’Arsonval (1892. »Struje prime- 
njene u medicini pod imenom đarsonvalizaoija, diatermija i 
Cajlajsova metoda Teslin su pronalazak« — piše inž. Jovan 
Stojiljković. 2 

Kod tzv. diatermije električna se energija pretvara u to¬ 
plinsku i tako se tkivo zagrijava u većoj ili manjoj mjeri. 
Time se liječe neki biološki poremećaji ili bolesti: reuma- 
tične i druge kronične bolesti i veliki broj upala. Diatermija 
se primjenjuje u ginekologiji i kirurgiji. Još 1942. u Berlinu 
i Beču objavljeno je 31. njemačko izdanje knjige dra Herberta 
Volksmanna MEDIZINISCHE TERMINOLOGIE (Medicinska 
terminologija) i u njoj je zabilježena natuknica »TESLAIZA- 
CIJA« (»TESLAISATION: Arsonvalisation«). Volksmann je 
francuskom liječniku Arsonvalu posvetio četiri, a Tesli deset 
redaka i nema posebne natuknice — arsonvalizacija! Međutim, 
naša Medicinska enciklopedija nema natuknice »Teslaizacija«! 

Za medicinu Tesla je zaslužan i u pogledu usavršenja 
RENDGENSKIH UREĐAJA. Naime, Tesla je rendgenske zrake 
proizveo prije samog Rontgena. 3 Međutim, on »nije shvatio 
njihovu pravu prirodu« — piše u natuknici »Tesla, Nikola« 
u našoj »Medicinskoj enciklopediji«: »Tesla je izumio uređaj 
za održavanje i reguliranje vakuuma u rendgenskim cijevima. 
Manje su poznati Teslini eksperimenti s elektronarkozom i 
s fiziološkim učincima mehaničkih vibracija. Konstruirao je 
'vibrator’, uređaj kojim se služio za suzbijanje osjećaja umo¬ 
ra u nožnim mišićima. U nekoliko članaka i predavanja Tesla 
se dotaknuo općih problema biologije i sastavio je posebna 
pravila o zdravom načinu života, kojih se striktno pridržavao, 
jer je vjerovao da upravo tome zahvaljuje svoje stvaralačke 
sposobnosti.« 

Iste godine kad je Tesla visokofrekventnu struju primijenio 
u terapiji, utvrdio je da njegove struje neposredno utječu i 


2) Stojiljković J.: Mihajlo Faradej i Nikola Tesla, dve epohalne godišnjice 
u elektrotehnici «, Zagreb 1931, str. 73. 

3) U Muzeju Nikole Tesle u Beogradu postoje takve Tesline fotografije. 

Teslin indukcioni motor — Muzej Nikole Tesle, Beograd 


na zrak i na kemijski afinitet te da proizvode OZON, DUŠI¬ 
ČNU KISELINU i NITRATE. Proizvodnju ozona Tesla je pa¬ 
tentirao 1897. Na temelju toga proizvedeni su aparati za 
proizvodnju ozona i za sterilizaciju vode. Dušična se kiselina 
koristi za proizvodnju svih vrsta EKSPLOZIVA, za izradu 
BOJA, LIJEKOVA, KAMFORA, svih NITRATA METALA (osim 
zlata i platine), SUMPORNE KISELINE, itd. Ona se proizvodi 
uglavnom sintetičkim putem, iskorištavajući zrak kao siro¬ 
vinu. 

Tesline struje primijenjene su i u STROBOSKOPIJI i KI¬ 
NEMATOGRAFIJI. što je stroboskopija? To je gledanje ne¬ 
čega što se vrti. Za strobološko promatranje predmeti koji 
se vrte ili trepere velikom brzinom, a osobito za kinemato¬ 
grafsko snimanje, potrebni su svjetlosni izvori što kraćega 
trajanja, što veće sjajnosti i dovoljne frekvencije koja se po 
potrebi može mijenjati. Ta se svjetlost danas proizvodi go¬ 
tovo samo iskričnim pražnjenjem kondenzatora, tzv. »Tesli- 
nim strujama«. 

Mnoga Teslina predviđanja već do sada su se ostvarila, 
međutim on je najavljivao i niz drugih stvari koje spadaju 
u sferu vizionarstva. Tvrdio je npr. kako je u vezi s Marsom, 
pa je predviđao i inteiplanetarne komunikacije, pogotovo mno- 

Srebrni lanac rektora Sveučilišta u 
Zagrebu, poklon predsjednika SFRJ 
Josipa Broza Tita u povodu 300. go¬ 
dišnjice Sveučilišta 1969. Najgomji lik 
među najpoznatijim učenjacima naše 
prošlosti (s desne strane) je Nikola 
Tesla: vidi uvećani detalj. Lanac je, 
prema prijedlogu prof. Jaroslava Ši- 
daka, izradio Košta Angeli Radovani. 


go razvijeniji zračni promet. Daljnje njegovo predviđanje je 
dolazak ere aluminija koji će uništiti bakarnu industriju i u 
ozbiljno pitanje dovesti korištenje željeza. Listu »Globe Harth- 
ford« je 5. siječnja 1902. izdiktirao deset svojih velikih pro¬ 
ročanstava, među kojima je proizvodnja umjetne hrane po¬ 
moću oksidacije kisika, dobivanje energije od Sunca itd. 


Sporovi oko prvenstva 


»Svijet će još dugo čekati na um ravan 
Teslinom po stvaralačkoj sposobnosti i po 
bogatstvu mašte.« 

W. G. Armstrong, 
engleski pronalazač 

Svoje otkriće INDUKCIONOG MOTORA u Budimpešti 1882. 
Tesla je, kao što je rečeno, realizirao 1883. u Strassbourgu. 
Prijavu patentnom uredu u Washingtonu za taj izum Tesla je 
podnio 12. listopada 1887. i PATENTNA JE PRAVA DOBIO 
1. SVIBNJA 1888. Taj datum znači ulazak u novu fazu elektro¬ 
tehnike. Tesli su tada zaštićeni i drugi njegovi pronalasci: 
OTKRIĆE VIŠEFAZNOGA SISTEMA, NAČIN IZRADE VIŠE¬ 
FAZNIH MOTORA, ASINKRONIH I SINKRONIH GENERA¬ 
TORA, TRANSFORMATORA — sve ono što je danas temelj 
industrije i tehnike. 

Kad je Tesla to objavio, javila su se dva pronalazača istih 
stvari! Jedan od njih bio je u Italiji, prof. G. FERRARJS, a 
drugi u Njemačkoj, inž. M. O. DOLIVO-DOBROVOLSKI. Prvi 
se javio kao pronalazač okretnog magnetskog polja, drugi kao 
pronalazač polifaznog sistema prijenosa električne energije. 
Razvila se oštra rasprava kad se kao pronalazač trofaznog si¬ 
stema pojavio i inž. HASELVJANDER. 

U sporu između Ferrarisa i Tesle dva su elementa bila pre¬ 
sudna: prva koncepcija višefaznog prijenosa električne ener¬ 
gije bez komutatora u Budimpešti 1882. i izvedba dvofaznog 
sinkronog generatora s Strassbourgu 1883. Ferraris je, istina, 
1885. izveo pokuse s modelom dvofaznog indukcijskog motora 
prije Teslina patentiranja 1887. Međutim, sam je bio uvjeren 
da njegov aparat »ne može biti ni od kakva komercijalnog 
značenja kao motor«, dok je Tesla mislio protivno. Čak su 
mu, kao što smo vidjeli, u Strassbourgu i Parizu predlagali 
neka osnuje vlastitu kompaniju u tu svrhu. Takav prijedlog 
nakon demonstracije rada motora zaista je odlučan kad je 
u pitanju prvenstvo toga izuma. 

U prilog Teslinu prvenstvu u pogledu prve koncepcije više¬ 
faznog prijenosa električne energije bez komutatora svjedo¬ 
čanstvo je pred javnim njujorškim bilježnikom dao 1889. i 
Teslin prijatelj iz Budimpešte, Pariza i Strassbourga, Antal 
Szigetv. 1 

Svoje izvedbe Dobrovolski je patentirao 8. ožujka 1889. Na 
temelju toga je firma AEG počela izvoditi radove na prijenosu 
električne energije iz Laufrena u Frankfurt na Majni, na 
udaljenosti od 173 kilometra. Radovi su uspješno izvedeni, 
prije izvedbe centrale na Niagari. Međutim, bitno je da je 
Tesla prije Dobrovolskoga prijavio svoje patente. Osim toga, 
kad se sa svojim zahtjevom javio inž. Haselwarder — protiv 
Dobrovolskoga — Dobrovolski je priznao »da prvenstvo za 
polifazne struje pripada Tesli« i to njegovim patentom iz 1888. 
Teslino prvenstvo priznao je i C. E. L. Brown, koji je s Dobro- 
volskim surađivao u izvedbi trofaznog motora: »konstrukcija 
motora isključivo se temelji na Teslinim radovima«. U intere¬ 
su istine Brown je 1892. u američkom stručnom časopisu »The 
Electrical World« izjavio da »trofaznu struju primijenjenu 
kod Frankfurta dugujemo radovima g. Tesle«. 

Spor između Ferrarisa i Dobrovolskoga s jedne strane i 
Tesle s druge vukao se do 1900. godine, kad je J. Towsend, pa¬ 
tentni sudac, prilikom obrazloženja presude Vrhovnoga pa¬ 
tentnog ureda SAD izjavio u Washingtonu: »Prije Teslinih pro¬ 
nalazaka u upotrebi nije bilo motora izmjenične struje... 
Tesla je patentima zaštitio svoje pronalaske i tako razvio me¬ 
tode i aparate, koji su danas općepoznati pod imenom ’Te- 
slin polifazni sistem’ i uveo u tehniku nove metode, nova sred¬ 
stva i novu terminologiju...« 

Francuski fizičar, poznat u cijelome svijetu po svojim ra¬ 
dovima iz radio-tehnike i elektrotehnike, Andre-Rugene Blon- 
del, rekao je: »Usprkos evoluciji kojoj neizbježno podliježu 
sredstva za prijenos pomoću visokih frekvencija, kasnija po¬ 
koljenja neće nikada zaboraviti da ostvarenje tih dvaju zadi¬ 
vljujućih područja primijenjenog elektriciteta pripadaju neo¬ 
sporivo Nikoli Tesli«. Time je Blondel, kao učenjak izvan spo¬ 
menute rasprave, potvrdio stanovište koje je donio Vrhovni 
patentni ured SAD u prilog Tesli. 

Drugi spor oko prvenstva Tesla je vodio na području radio- 
-tehnike s talijanskim učenjakom GUGLIELMOM MARCONI- 
JEM i s ruskim učenjakom A. S. POPOVOM. Popov je ipak 
Tesli priznao prvenstvo u vezi s antenom i četirima strujnim 
polovima, a Marconi ne. štoviše, Marcond je poveo sudski po¬ 
stupak protiv Tesle. I ovaj je put presuda glasila u prilog 

1) Kopiju Szigetyjeva svjedočanstva objavio sam u »Telegramu« (Zagreb), 
17. ožujka 1961, u napisu »Genijalni vizionar «. 

If Tesli. Izričito je rečeno da je Marconi samo »prisvojio« Te¬ 
li slina djela. 

1 Kako god raščišćene bile rasprave oko prvenstva u tim 
I sporovima, još i danas se ponekad i u stručnim izdanjima 
I nastavlja s pogrešnim tvrdnjama, a osobito u drugim publi- 
I kacijama. Takvo stanovište i danas zastupaju Talijani, u po¬ 
gledu Ferrarisa i Marconija i kad je u pitanju Tesla, pokuša- 
I vaju se, reklo bi se — revanširati. To je bio slučaj s usvaja- 
1 njem jedinice magnetske indukcije — »tesla« (T). 

Ideja da se među imena velikih učenjaka elektrotehnike 
I uvrsti i Teslino ime rodila se prilikom stote godišnjice Tesli- 
Ina rođenja 1956. Na tome je radio Jugoslavenski elektrotehni- 
I čki komitet. Jedinicu »tesla« (T) prihvatila je Međunarodna 
| elektrotehnička komisija i Međunarodni komitet za mjere i 
I utege, glavni stručni organ Generalne konferencije za mjere 
ci utege, vrhunske meteorološke instancije na svijetu. Mislilo 
lse da je time stvar gotova. 

Generalna konferencija za mjere i utege sastaje se svakih 
• šest godina, a trebala je potvrditi spomenuti zaključak. Sasta- 
i la se 18. listopada 1960. u ministarstvu vanjskih poslova u 
Parizu. »Tu sam doživio svoj najburniji dan u cijelom mom 
> elektrotehničkom životu« — piše ljubljanski sveučilišni pro¬ 
fesor inž. France Avčin. 2 Naime, umjesto samo formalnog pri¬ 
hvaćanja prijedloga Međunarodnog komiteta za mjere i utege, 

1 došlo je do jakog napada na Teslu. To se nije očekivalo jer 
je bilo uobičajeno da Generalna konferencija, koja nije stru¬ 
čni organ, prihvati prijedloge svoga stručnog organa. 

Napad na Teslu počeo je danski fizičar Jensen. On je pre¬ 
dložio da se iz prijedloga briše jedinica »tesla«. Treba ograni¬ 
čiti upotrebu specijalnih imena za jedinice. Stare jedinice 
neka ostanu, ali novih ne treba — govorio je. Jensenov prijed¬ 
log podržao je Nizozemac De Boer, tajnik Međunarodne unije 
za čistu i primijenjenu fiziku (UIPAP). U istome je smislu 
govorio i Talijan Perucca. Avčin je odmah shvatio otkuda 
vjetar puše i sjetio se sporova Ferrarisa i Marconija s Teslom. 

Tada je progovorio prof. Arutinov iz SSSR-a. Rekao je kako 
je u elektrotehničkom svijetu tendencija dati kratka imena 
svakoj jedinici u elektrotehnici, pa i u elektrofizici. Budući da 
je jedinicu »tesla« prihvatila Međunarodna elektrotehnička ko¬ 
misija, u Sovjetskom Savezu uvedena je i u udžbenike. Nakon 
toga javio se prof. Vieweg iz SR Njemačke koji je bio na 
proslavi Tesline stogodišnjice u Beogradu 1956. On se izjasnio 
za ograničenje imenovanja jedinica, ali je rekao, budući da je 
, jedinica »tesla« toliko u upotrebi, da je Generalna konferen- 

2) Avčin F., »Tesla — enota gostote magnetnega preteka«, u izdanju Elektro- 
, tehničke zveze Slovenije: »Nikola Tesla«, Ljubljana, 1970, str. 9—12. Usporedi 
i: Počuča M., » Jedinica gustoće magnetskog toka TESLA«, u »Izvještaju Gim¬ 
nazije Nikola Tesla Gospić« za školsku godinu 1974/75., str. 6— 1. 





Osobne Tesline stvari — putna torba, šešir, kišobran, i štap, 
cilindar, rukavice — čuvaju se u Muzeju Nikole Tesle u Beogradu 


čija mora prihvatiti. Njegove su riječi ohrabrile prof. Avčina 
pa je on Konferenciju informirao o historijatu i tadašnjem 
stanju u Jugoslaviji, gdje je stvar prihvaćena u zakonodav¬ 
stvu, kao i u CSSR. Raspravljalo se i dalje, za i protiv. Na 
kraju je važan ishod glasanja za cjelokupan prijedlog Među¬ 
narodnog komiteta za mjere i utege: osamnaest glasova za, 
jedan protiv i jedanaest uzdržanih. Tako je konačno prihva¬ 
ćena JEDINICA MAGNETSKE INDUKCIJE »TESLA«, ili skra¬ 
ćeno »T«. 


Humanist, rodoljub, antifasist 


»Ponosan sam što sam potekao od viteškog 
naroda, koji je u neprestanoj i oštroj borbi za 
evropsku civilizaciju i za svoje ideale za¬ 
služio poštovanje cijeloga svijeta...« 
»Jednako se ponosim svojim srpskim rodom 
i svojom hrvatskom domovinom.« 

Nikola Tesla 


Tesla je, zahvaljujući svojim brojnim izumima koncem pro¬ 
šloga i početkom ovoga stoljeća, bio jedna od najpoznatijih 
ličnosti američkoga života. 0 tome svjedoči obilna dokumen¬ 
tacija koja se čuva u Muzeju Nikole Tesle u Beogradu. U Ame¬ 
rici je Tesla živio gotovo šezdeset godina, tri četvrtine svoga 
života. U tom periodu samo je dva puta posjetio domovinu, 
1889. — kad je prikupljao dokumente za dobivanje američkog 
državljanstva — i 1892. — kad mu je umrla majka koju je 
neobično volio. Prilikom svog prvog posjeta domovini na 
gospićkom groblju Jasikovac podigao je nadgrobni spomenik 
svom ocu, a za vrijeme drugoga i majci. Do smrti je kao naj¬ 
dražu uspomenu čuvao ličku torbu koju je izradila njegova 
majka. Volio je našu narodnu pjesmu i nastojao je s njezi¬ 
nim duhom upoznati Amerikance. Tako su neke naše narodne 
pjesme prevedene na engleski. Rado je slušao crnogorskog 
guslara Perunovića koji mu je dočaravao drage trenutke iz 
domovine. Drago mu je bilo kad bi ga tko od zemljaka posje¬ 
tio, a sa zemljacima koji :su živjeli u Americi održavao je 
vezu. Bili su to dr Pajo Radosavljević, Milka Trnina, Zlatko 
Baloković, Ivan Meštrović i drugi. Ipak, najveći dio svoga 
vremena u posljednjim desetljećima života provodio je — sam. 
Osamljenički život i razmišljanje bili su mu najmiliji. Golu¬ 
bovi su mu, jednako kao i u djetinjstvu u Smiljanu, bili naj¬ 
milija zabava. 

Iako je Tesla živio takvim životom, ipak je pratio svjetska 
zbivanja, pogotovo što se događa u dalekoj domovini. Pratio 

Lička torba, rad Tesli- 
ne majke Duke — Ori¬ 
ginal u Muzeju Nikole 
Tesle u Beogradu 

je i život svojih sunarodnjaka u Americi i, s vremena na vri¬ 
jeme, kao »najstariji« među njima, dizao svoj glas — kad ih 
je podsjećao na domovinsku ljubav i međusobnu slogu, ili kad 
je trebalo pružiti podršku borbi naših naroda za slobodu i 
bolju budućnost. 

Svoje mnogobrojne izume Tesla je smatrao prilogom boljoj 
budućnosti čovječanstva. Zato mu pri tome novac nije igrao 
neku značajnu ulogu, niti je išao za tim da sve svoje izume 
patentira. Nije volio da bilo koji narod nepravedno trpi, pa 
je poznato kako je digao svoj glas protiv fašističkog napada 
na Etiopiju. Gledajući kako Hitler podjarmljuje jednu zemlju 


za drugom, strahovao je da će to jednoga dana snaći i Jugo¬ 
slaviju. I kad je taj čas bio sasvim blizu, u veljači i ožujku 
1941, u svojoj je dubokoj starosti pokušavao pomoći svojoj 
domovini. Bilo je prekasno. U naglom nacističkom i fašisti¬ 
čkom naletu stara je Jugoslavija kapitulirala za samo neko¬ 
liko dana. 





Sava Kosanović 


Muzej Nikole Tesle u Beogradu 

Druga polovica 1941. dovela je do organiziranog otpora pro¬ 
tiv nacizma i fašizma. U domovini je pod vodstvom Komu¬ 
nističke partije dignut USTANAK; u Sovjetskom Savezu je 
osnovan SVESLAVENSKI KOMITET koji je svoje djelovanje 
proširio i na pripadnike potlačenih naroda u emigraciji; u 
Americi je osnovan KOMITET NACIONALNOSTI s istom svr¬ 
hom. Tesla je bio prevalio 85. godinu života, ali je bio vrlo 
glasan i utjecajan. 

Veliku pomoć u tim časovima Tesli je pružio nećak SAVA 
KOSANOVIĆ, koji je u rujnu 1941. doputovao u SAD. 1 Kosa- 


1) Sava Kosanović je bio član jugoslavenske vlade u emigraciji, ali je s 
njom ubrzo došao u sukob radi priznanja NOB. U srpnju 1944. bio je u 
Subašićevoj vladi, zatim član AVNOJ-a na trećem zasjedanju, a od 7. ožujka 
1945. ministar informacija u vladi maršala Tita. Član Saveznog izvršnog vijeća 
bio je od 1953. do svoje smrti 1956. 


5 GENIJ 


<64 


65 










nović piše kako je Tesla s bolom u duši govorio o nesreći koja 
je snašla domovinu i kako je silno vjerovao u naš narod. 
Ljutio se na one koji su raspirivali šovinizam. Imponirala 
mu je snaga i spontanost narodnog otpora. S gnjevom je go¬ 
vorio o Hitleru, s prezirom o Mussoliniju. Vjerovao je u ne¬ 
salomljivu snagu Sovjetskog Saveza. 2 

Slavenski komitet, osnovan 1941. u Moskvi, u svojoj borbi 
protiv nacizma tražio je podršku istaknutih svjetskih ličnosti, 
osobito onih zemalja koje je fašizam i nacizam bio podjar¬ 
mio. Osim toga, članovi sovjetskih akademija nauka organi¬ 
zirali su u Moskvi 12. listopada 1941. zbor protiv nacizma. 
Okupljenim sovjetskim akademcima Tesla je uputio poruku 
u kojoj je rekao: 

... »jugoslavenski je narod svim svojim instinktom uvijek 
bio i bit će protiv fašističke i nacističke ideologije... i to 
je suština borbe i otpora okupatorskim vlastima cijeloga ju¬ 
goslavenskog naroda... Nepokolebivo vjerujemo u pobjedu 
civiliziranog svijeta — našu, vašu. Velike Britanije i njezinih 
saveznika.« 

Kosanović svjedoči da se Tesla zgražao nad ustaškim zlo¬ 
činima i da je bezgranično vjerovao u nužnost srpsko-hrvat- 
sko-slovenske zajednice. Bolio ga je razdor među jugoslaven¬ 
skim emigrantima u Americi. Jedan dio njih osnovao je »Srp¬ 
sku narodnu obranu«, koja je čak Teslu htjela uvući u svoje 
planove. Tesla je po nagovoru Kosanovića odlučno javno od¬ 
bio svaku vezu s tom organizacijom. Bilo je to 7. travnja 1942. 
Ne samo to, nego je Tesla svojim sunarodnjacima u istom 
mjestu uputio poruku — » MOJOJ BRAĆI U AMERICI« — 
koja je imala velik odjek među jugoslavenskim emigrantima 
u Americi i dobro je bila primljena u domovini. U poruci se, 
između ostaloga, kaže: 

»Ove godine... snage zla, okupljene oko Hitlera, moraju 
biti uništene. Gotovo svaki dan dobivamo dokaze za to u 
snažnim udarcima Sovjetske Rusije i divnih naših boraca u 
Jugoslaviji i na Balkanu... Naš narod pokazuje toliku mo¬ 
ralnu snagu da nam osvjetljava obraz pred svijetom. Ono što 
čine naša braća u starom zavičaju dostojno je duha koji 
prožima našu narodnu pjesmu... Nemojmo dozvoliti da se 
ta veličina umanjuje raspirivanjem mržnje — ne protiv sila 
zla, nego protiv vlastite braće. Sudbina Srba, Hrvata i Slo¬ 
venaca u staroj postojbini je nerazdruživa, ma što neprijatelj 
pokušavao da učini. Ovdje je neusporedivo lakše izvršiti du¬ 
žnost nego u krvavim okršajima na Balkanu. Ako smo složni, 
mi izgledamo jači, slavniji i cjenjeniji. Složno izvršavajmo 


2) Kosanović S, »Poslednji dani i smrt Nikole Tesle«, u »Nauka i teh¬ 
nika«, god. I. Beograd, maj-juni 1945. br. 5—6, str. 264. 


dužnost prema mučeništvu našega naroda... prema čovje¬ 
čanstvu. Tko drukčije radi, nije na dobrome putu.« 3 

Dvadesetak dana nakon ovog apela Tesli je uputio pismo 
naš poznati violinist ZLATKO BALOKOVIĆ koji je živio u 
New Yorku. 4 

On je pozvao Teslu na sastanak lidera svih nacionalnosti 
4. lipnja 1942. radi pokretanja kampanje za oslobođenje Evro¬ 
pe od nacističkoga terora. Potpisao se kao »predsjednik Ko¬ 
miteta nacionalnosti«. Tesla je, međutim, bio bolestan i mje¬ 
secima nije izlazio iz hotelske sobe, ali je vjerojatno organi¬ 
zatorima uputio svoje prijedloge. Akcija koju su poveli Ba- 
loković, Teslin prijatelj prof. Pajo Radosavljević i zamjenik 
generalnog guvernera Poletti — bila je izravna reakcija na 
Teslinu poruku »Mojoj braći u Americi«. 

U lipnju 1942. Tesla je pozdravio održavanje SRPSKOG 
ANTIFAŠISTIČKOG KONGRESA U AMERICI: »Želim naj¬ 
ljepši uspjeh Kongresu Srba jedinstvenih u borbi protiv na¬ 
cizma i svih njegovih pojava, jedinstvenih u slozi s Hrvatima 
i Slovencima... Ime naše danas tako visoko stoji da svako 
raspirivanje šovinizma ponižava. Danas je čas da pametno 
za vijekove iskoristimo veličanstvenu žrtvu i hrabrost koju 
naša braća u starome kraju prinose na sreću Srba, Hrvata 
i Slovenaca, na sreću Balkana, Slovena i čovječanstva«. 

Drugu poruku Tesla je uputio SVESLAVENSKOM KON¬ 
GRESU U MOSKVI, a treću SVESLAVENSKOM KONGRESU 
U AMERICI. 

Teslin život bio je pri kraju. Preostajala su još samo dva 
mjeseca. Tada se spremalo na našem jeziku izdanje vrlo zna¬ 
čajnoga govora potpredsjednika SAD Wallacea: »O MIRU 
MALOGA ČOVJEKA«. Tesla je napisao predgovor, koji je 
vjerojatno najikarakterističniji za nj: »Iz ovoga rata, najvećeg 
otkad je povijesti, mora se roditi novi svijet, koji će oprav¬ 
dati žrtve što ih čovječanstvo podnosi. Taj novi svijet... neće 
biti svijet pogaženih i poniženih, već slobodnih ljudi i naroda, 
kako dolikuje dostojanstvu i poštovanju čovjeka.. ,« 5 

To je bila posljednja Teslina poruka! 

Jedan od izraza zahvalnosti za veliku Teslinu podršku bilo 
je, na bojištu u domovini, imenovanje Šeste ličke divizije 


3) Na istom mjestu, str. 265. 

4) Za vrijeme drugoga svjetskog rata Baloković je pristao uz NOB i bio 
jedan od osnivača i predsjednik američkog Društva za pomoć Jugoslaviji 
(1945-—1948). Poslije rata bio je predsjednik Društva prijatelja nove Jugosla¬ 
vije. — Pismo Tesli o kojemu je riječ čuva se u Muzeju Nikole Tesle u 
Beogradu. Napisano je na engleskom i datirano s 15. svibnja 1942. 

5) Kosanović S., nav đ., str. 266. 





Urna s posmrtnim Teslinim pepelom čuva se u 
Muzeju Nikole Tesle u Beogradu 


Narodnooslobodilačke vojske imenom »Nikola Tesla«. Divizija 
je osnovana 22. studenoga 1942. Ona je 19. ožujka 1944. pro¬ 
glašena proleterskom. Tom prigodom je vrhovni komandant 
NOV, drug Tito, rekao: 

»Uz proletersko ime dajemo vam i naziv 'Nikole Tesle’. Ni¬ 
kola Tesla bio je ne samo velik naučnik nego i veliki rodoljub, 
volio je svoju zemlju i svoj narod i to ovakovu zemlju kakvu 
mi stvaramo. Nedavno je umro. Mi mu se odužujemo za 
njegov rad za dobro čovječanstva i za ljubav prema svojoj 
zemlji.« 6 

6) »Šesta proleterska divizija «, Epoha 1964, str. 285; »Šesta proleterska divi' 
zija ,.Nikola Tesla’’«, izdanje Štaba 6. prol. divizije, Zagreb 1945. 


Nikola Tesla je umro 7. siječnja 1943, sam u svojoj hotel¬ 
skoj sobi. Posmrtne počasti bile su značajne, a njegovo je 
tijelo spaljeno. Uma s Teslinim posmrtnim pepelom prenesena 
je u domovinu i čuva se u Muzeju Nikole Tesle u Beogradu. 



Teslina posmrtna maska — Muzej Nikole 
Tesle, Beograd 











KRONOLOŠKI 


1856,10. srpnja 

1859. 

1862. 

1866-1870. 


1870-1873. 

1873,24. srpnja 

1873- 1874. 

1874- 1875. 

1875- 1878. 

1878, prosinac 

1879, ožujak 


PREGLED ŽIVOTA I RADA NIKOLE TESLE 


Nikola Tesla se rodio u Smiljanu, kraj Gospića u 
Lici, gdje mu je otac služio kao pravoslavni sve¬ 
ćenik. 

Prvi put zamjećuje postojanje elektriciteta. 

Polazi osnovnu školu u Smiljanu; prvi znakovi 
sklonosti pronalazaštvu. 

U Gospiću, gdje je otac preselio zbog posla; po¬ 
hađa tri razreda niže realke; pronalazačke sklonosti 
dolaze do izražaja u događaju s vatrogasnim šmr- 
kom, a razvijaju se u susretu s modelima strojeva 
u fizikalnom kabinetu: pokušaj konstruiranja 
»perpetuum mobile« i vodene turbine, san o leto¬ 
vima i iskorištenju slapova Niagare; osrednji uče¬ 
nik; često pobolijevanje. 

Nastavak školovanja u velikoj realci u Rakovcu kod 
Karlovca — četvrti, šesti i sedmi razred; presudan 
utjecaj Martina Sekulića, profesora fizike i mate¬ 
matike i njegovih pokusa u fizikalnom kabinetu; 
Tesla se odlučuje za studij tehnike. 

Položio maturu u Rakovcu. 

Nakon mature vraća se u Gospić i oboli od kolere; 
boluje devet mjeseci i otac pristaje da mu sin 
studira tehniku. 

Jednogodišnji oporavak u Tomingaju kod Gračaca; 
ponovo snuje o izumima. 

Studij na visokoj tehničkoj školi u Grazu; uči i čita 
po dvadeset sati dnevno; izvanredne ocjene; pro¬ 
fesori su ga jako zavoljeli: AUeu je objasnio ideju 
o letećem aparatu, a Poeschlu — koji je studenti¬ 
ma demonstrirao novi Grammeov stroj - ukazuje 
na nesavršeost toga stroja, na takav stroj bez ko- 
mutatora i četkica. 

Odlazi u Maribor; nezaposlen i karta. 

Kao »nezaposlen« upućen u Gospić. 


1879,17. travnja 
1879. 


1880, siječanj 

1881. 

1882. 


1882, travanj 

1883. 

1883,10. srpnja 

1884. 

1885, siječanj 

1885, 25. ožujka 

1886. 

1887, travanj 

1887, 

12. listopada 
1888,16. svibnja 

1889. 


Umire Teslin otac. 

Neko vrijeme predaje kao suplent na realci u 
Gospiću. 

Tesla nastavlja studije u Pragu, ali samo kao 
slušač (nije se mogao upisati, jer nije učio grčki!). 

Zapošljava se u Budimpešti (kao crtač) u Central¬ 
nom telegrafskom uredu. Usavršava telefonsko po¬ 
jačalo. 

Posebna Teslina »bolest«: hipersenzibilnost sluha; 
otkriva okretno magnetsko polje, u šetnji s prijate¬ 
ljem Szigetyjem tumači ideju okretnog magnetskog 
polja; »U nepuna dva mjeseca razradio sam — kaže 
Tesla — sve tipove motora i modifikacije sistema 
koji nosi moje ime.« 

Odlazi u Pariz i radi kod tamošnjeg Edisonova po¬ 
duzeća: popravlja električne centrale po Francuskoj 
i Njemačkoj. 

U Strasbourgu uređuje automatske regulatore ra¬ 
svjete i izrađuje prvi motor bez komutatora. 

Demonstrira rad prvoga motora izmjenične struje 
bez komutatora. 

Vraća se u Pariz. Traži pomoć za izradu motora, 
ali je ne dobiva; s preporukom Edisonova direkto¬ 
ra u Parizu, Charlesa Batchellora, odlazi u Ameri¬ 
ku; zapošljava se u Edisonovoj kompaniji »Machine 
Works« u New Yorku; poboljšava dinamo-strojeve; 
nakon više mjeseci rada napušta Edisona. 

Osniva svoju kompaniju za proizvodnju lučnica. 

Prijavljuje svoj prvi patent o poboljšanju lučnica, 
zatim niz patenata o lučnici, regulaciji dinama i 
komutatoru. 

Za vrijeme ekonomske krize bankrotira njegova 
kompanija, kao i mnogo drugih, radi na njujorškoj 
kanalizaciji. 

Uz pomoć A. K. Browna, Westem Union Telegraph 
Co. daje sredstva i Tesla osniva »Tesla Electric 
Co.«; izgradnja Teslina laboratorija u New Yorku 
i radovi na Teslinim motorima i generatorima. 

Prijavljuje svoj prvi patent motora izmjenične stru¬ 
je, pa oko četrdeset patenata polifaznoga sistema, 
motora, generatora, razdiobe i prijenosa električne 

energije. 

U Američkom udruženju elektroinženjera Tesla pre¬ 
daje o »Novom sistemu motora i transformatora 
izmjenične struje«; George Westinghouse otkupljuje 
Tesline patente. 

Posjećuje domovinu. 

1889. 

1891, 20. svibnja 


1892, veljača 
1892. 


1895,13. ožujka 


1895,15. travnja 


1896. 

1896, studeni 
1896, 

17. prosinca 

1898, 1. srpnja 

1899. 

1901. 


1911, 

17. siječnja 
1916, 

18. prosinca 
1917,18. svibnja 

1926, 15. lipnja 
1926, 3. srpnja 
1937, 7. ožujka 

1941, listopad 


Postaje državljanin SAD; radi na generatorima 
srednjih frekvencija i na Iuminiscentnim izvorima 
svjetla. 

U Američkom udruženju elektroinženjera predaje o 
»Pokusima sa strujama vrlo visoke frekvencije i 
njihovoj primjeni u metodama umjetne rasvjete«; 
patenti srednjefrekventnih generatora i luminis- 
centnih izvora svjetla. 

Predavanja u Londonu i Parizu. 

Drugi put u domovini — u Gospiću, gdje pokapa 
majku; U Zagrebu i Beogradu predlaže gradnju 
električne centrale. 

Izgorio Teslin laboratorij u New Yorku; E. D. 
Adams, direktor Morganove banke, daje sredstva 
za novi laboratorij koji je proradio već u srpnju 
iste godine. 

Počeo raditi prvi agregat elektrane na Niagari; u 
kolovozu isporučena električna energija prvom 
potrošaču — Pittsburgh Reduction Co. 

Pokusi s X-zrakama; podaci i upute za rad s 
X-zrakama. 

Završena elektrana na Niagari i proradio prvi 
dalekovod (35km) za Buffalo. 

Tesla izabran počasnim članom Jugoslavenske aka¬ 
demije znanosti i umjetnosti u Zagrebu; — dopisni 
član Srpske akademije nauka. 

Prijavljuje patent upravljanja brodovima i vozili¬ 
ma na daljinu. 

Pokusi s radiostanicom od 200 kw u Coloradu; 
signali do New Yorka. 

Izgradnja stanice za Svjetsku telegrafiju u Warden- 
clyffe na Long Islandu kod New Yorka; rad se 
obustavlja 1906. radi nedostataka sredstava; 1915. 
primoran je sve rasprodati da vrati dugove. 

Prijavljuje patent turbine bez lopatica. 


1942, travanj Poruka »Mojoj braći u Americi«. 

1942. Poruke Srpskom antifašističkom kongresu u Ameri¬ 

ci, Sveslavenskom kongresu u Moskvi i Slavenskom 
kongresu u Americi. 

1942, Osnovana Šesta lička divizija Narodnooslobođilačke 

22. studenoga vojske, koja je dobila naziv proleterska i ime 
»Nikola Tesla« (19. ožujka 1944). 

1943,7. siječnja Umro u New Yorku, spaljen, a urna s pepelom 
prenesena u Beograd gdje se čuva u Muzeju Nikole 
Tesle. 


Prijavljuje patent mjerača protoka tekućine. 

Prima Edisonovu medalju koja mu je dodijeljena 
1916. 

Počasni doktor Tehničkog fakulteta u Beogradu 

Počasni doktor Sveučilišta u Zagrebu. 

Počasni član Akademije prirodnih nauka u Beo¬ 
gradu 

Poruka sovjetskim akademicima protiv nacizma i 
fašizma. 

VAŽNIJI TESLINI PATENTI 1 


područje 

godine 

patenti 

istosmjerna 

1886—1887 

komutatori 

struja 


regulatori 
električne lučnice 

višefazne i 

1887 

trofazni dinamomotori 

jednofazne 


dinamokotve 

izmjenične 


magnetski polovi 

struje 

1887—1889 

trofazni asinkroni i sinkroni motori 
jednofazni motori 

transformator za reguliranje asinkronih mo¬ 
tora 

električni prijenos energije, pretvaranje i 
raspodjela energije trofaznom strujom 


1888 

asinkroni generatori 


1889 

ispravljač izmjenične struje 

struja visoke 

1890 

generatori za visoke frekvencije 

frekvencije i 

1891 

struja za visoke frekvencije nižeg napona 



transformator za visoke frekvencije 
žarulje za struje visoke frekvencije 


1891—1896 

kondenzatori za dotjerivanje u ulju i drugi 


1892—1898 

metode proizvodnje struja visoke frekvencije 
oscilatori za visoke frekvencije 


1894 

električni provodnici za prijenos struja vi¬ 
sokih frekvencija 


1896 

struje visoke frekvencije za proizvodnju 
ozona 

radiotehnika 

1896—1914 

bežična telegrafija 
upravljanje na daljinu 
detektori 

metode za reguliranje i strojevi za bežični 
prijenos energije 


1897 

transformatori sa spiralnim i konusnim ka- 
lemima za jako visoke napone 


1898 

metode izolacije električnih provodnika 

razno 

1889—1922 

termomagnetski motori 
parni strojevi 
turbine 

pumpe 

brzinomjeri 

instrumenti za visoke frekvencije, itd. 


Ovi su podaci prikazani prema knjizi ini. Vojislava Popovića, »Nikola Tesla«. 
Beograd 1956, str. 207—208. 

V Izraz »patent c znači na propisan način stečeno pravo iskorištavanja nekog 
pronalaska ili izuma. Pravo na patent traje 15 godina, a nakon toga postaje 
svojina čovječanstva. 


Gvido Tartalja 

4 

Kakav izraz snage mišić preko čela 
daje sada bledom dečakovom licu 
dok nejaka ruka uzbuđena, vrela 
u samoći stvara tajnu lojanicu! 

Gotova je!... Gori!... Nitko neće znati 
kad on krene krišom putanjicom slova! 
Da li otac spava? Da li spava mati? 

Kako je čudesna noćas knjiga ova! 

Sve je tako jasno, kao jasna slika, 
u čvrstome spregu slova i brojeva. 

Šta na knjizi piše? Nije T to fizika? 
Dečakovu maštu silan plan razgreva. 

Razgreva i volju: sve da sam ispita. 

Ući u suštinu! Do žarišta doći! 

Negde sat izbija. Ovde dečak čita. 

Prvi put on noćas gospodar je noći. 

9 

Vatra oko njega. I u njemu vatra. 
Kidaju se munje — sjajne, zlatne grane, 
a on, stamen kamen, stoji i posmatra. 
On u lice gleda naslućene dane. 

I kut rodne zemlje deo je tog sveta 
kome um i volja novi oblik daju: 
u trenutnom blesku munja i raketa 
svome sinu bljesne u svetlu i sjaju. 

Jezici od vatre plamte u vazduhu. 

Da 1' to gori telo? Da li ruke gore? 

Oči vide zemlju u novome ruhu 
kroz časove dana od zore do zore. 

Može! Može biti! I biće! I tu je 
naslućena klica u odsjaju munje. 
Otvorena knjiga sad je tajna struje. 
Otključana vrata: narav i moć u nje. 

14 

Sećanje doziva dane iz Smiljana, 
i Gospić, i radost prvoga alata, 
onaj skok sa krova s krilom kišobrana 
i brigu pred tajnom rasklopljenog sata. 

Radosti kraj knjiga uz plam lojanica, 
kad stranice maštu kao krila nose! 
Radosti u polju sa pevanjem ptica 
i na livadama kada kosci kose! 

Radosti na vodi — reci i potoku... 
Dečak je brz plivač i ronilac smeli. 
Pogledaj tu sreću, titranje u oku! 

Kako su se sreća i zanosi spleli! 

Razvija se, snaži priroda dečaka — 
i misao budna, nemirna i plodna. 

O kidati senke, nit i mrežu mraka, 
i u nedra tajne zaroniti do dna! 

20 

I uvek u misli iskrsava Lika, 
ona iz detinjstva: bolna, gladna, naga. 
Zaigra pred okom šaren vez od slika 
i u svakoj Lika ko voljena draga. 

Svaki dan je stena, da se svali na nju, 
na sirotu Liku, i svu da je šatre... 

Glad i siromaštvo čuče uz plot danju, 
a noći su puste, zapretene vatre. 

Čobanina pitaš: »Je 1' to dan ii’ nije?« 
Kazaće ti: »Nije, nije, po sto puta!« 

Za dan lepši oko šija, damar bije, 
i vera je živa još, neutrnuta. 

Čovek u tišini um i snagu jača 
za dan onaj lepši od ovih prethodnika ... 
Pod puščanom cevi i pod rezom mača 
rodiće se nova neslućena Lika. 


21 

Četrdeset prva... Tu je opet Lika, 
da njen dah osetiš, čuješ njene vesti. 
Kako silno prašte puške ustanika: 
podigla se srca i stegnule pesti. 

Tesla u tuđini reč — maticu zbori: 
glas je sav od gneva i ponosa živa. 
Kako srce plamti, kako silno gori 
kada reč matemja na bratstvo poziva! 


Kroz obruče mraka, kroz noći olujne 
svet sutrašnji mlado pokazuje lice. 

O kad vedre zore, razdragane rujne, 
dolete nečujne kao drage ptice! 

Reč-matica bodri protiv tlačitelja. 

U srce-nesrce gađa ugnjetača. 

Ćas je — blaga, nežna reč u roditelja, 
čas — ubojit kuršum i oštrica mača. 

23 

U dane ustanka svaki borac biva 
ronilac u tajnu, u svet nepoznati. 

On se baca u val, glasu odaziva, 
sa biserom da se sa dna morskog vrati. 

I vraća se sa njim! O, za svetle dane! 

I ne tutnji više grmljavina boja! 

U danima mira brazde uzorane 
za čast i hleb zemlje škrope kapi znoja. 

Čije ovo ruke skidaju međaše? 

Čije ovo ruke dižu bele ceste? 

Vraćaju se s pesmom čobani sa paše. 

»Je li dan?« ti pitaš. Osmeh kaže: »Jeste!« 

Viđena u blesku, u trenutnoj varnici 
vidovitog uma — zemlja je pred nama: 
ogleda se i kroz osmeh u ženici, 
kroz drhtaj u srcu i reč na usnama. 

24 

I sve izgled menja: fabrika i škola, 
bolnica i rudnik — i mrak više nije. 

Zar je ovo ona zemlja bedna, gola? 

Gledaj: nova java u njoj gnezdo vije. 

Mlaz svetlosti klizi podignutom prugom ... 

O kako je rečit jezik grafikona! 

Novator za stolom, za točkom, za strugom, 
i uvek je zemlja — steg i vasiona. 

I svugde je Tesla i Njegoš i pesma 
i lozinka ona — »Šta je nemoguće!« 

Od čelika tvrđi, mekši od povesma, 
čovek je sad svugde i svugde kod kuće. 

Život teče. Čovek menja i korita: 
pravac i širinu. Novi život stvara. 

Učitelj o Tesli u razredu pita. 

Sa sjajem u oku dečak odgovara. 

(Odlomci poeme) 




Poduzeće »Rade Končar« ove godine slavi 30 
godina poslovanja. 

Svojim širokim programom proizvodnje pozna¬ 
to je u zemlji i svijetu. 


Proizvodi 

generatore, motore raznih snaga i veličina, 
transformatore, aparate za zavarivanje, visoko 
i niskonaponske aparate, opremu za industrij¬ 
sku elektroniku i mjernu tehniku, lokomotive 
i druga transportna sredstva, ugostiteljsku opre¬ 
mu i širok asortiman kućanskih aparata. 


RADE KDNCAR 


Poduzeće za proizvodnju električne opreme, 
projektiranje i montažu postrojenja — ZAGREB 

